text:
Mokapo 63
Sibiloni mpe nsima Elamani azwi makundoli ma bule—Banefi mingi basali mobembo o mboka epai ya nordi—Agoti atongi masuwa, maye manani o mbu ya westi—Moloniya alongi Balamani o etumba. Penepene na 56–52 Yambo ya Klisto.
1 Mpe esalemaki ete o ebandeli ya mobu mwa tuku misato na motoba mwa bokonzi bwa basambisi likolo lya bato ba Nefi, ete Sibiloni azwaki biloko bina bya bule biye bipesamaki epai ya Elamani na Alama.
2 Mpe azalaki moto moko moyengebene, mpe atambolaki alima liboso lya Nzambe; mpe atosaki kosala bolamu ntango inso, mpo ya kobatela mitindo mya Nkolo Nzambe wa ye; mpe lokola esalaki ndeko mobali wa ye.
3 Mpe esalemaki ete Moloni akufaki lokola. Mpe boye esukaki mobu mwa tuku misato na motoba mwa bokonzi bwa basambisi.
4 Mpe esalemaki ete o mobu mwa tuku misato na sambo mwa bokonzi bwa basambisi, ezalaki lingomba linene lya bato, kutu o motango mwa bato nkoto mitano na nkama inei, elongo na basi ba bango mpe bana ba bango, bakendeki libanda lya mboka ya Zalayemila o kati ya mboka ezalaki epai ya nordi.
5 Mpe esalemaki ete Agoti, kozalaka moto moko wa bilukaluka, yango wana akendeki mpe amitongelaki masuwa moko manene mpenza, o ndelo ya mboka Beboo, mpembeni ya mboka Mpamba, mpe apusaki mango o kati ya mbu ya westi, mpembeni ya nkingo ya nkaka eye ekambi o kati ya mboka ya epai ya nordi.
6 Mpe tala, izalaki mingi ya Banefi bakotaki kuna mpe bananaki elongo na bilei biike, mpe lisusu basi mpe bana mingi, bakendeki botamboli bwa bango epai ya nordi. Mpe boye esukaki mobu mwa tuku misato na sambo.
7 Mpe o mobu mwa tuku misato na mwambe, moto oyo atongaki masuwa masusu. Mpe masuwa ma yambo mazongaki lisusu, mpe bato basusu mingi bakotaki o kati ya mango; mpe bakamataki bilei biike, mpe bakendeki libanda lokola o mboka ya epai ya nordi.
8 Mpe esalemaki ete bayokanaki lisusu te. Mpe tobanzi ete bazindaki o bozindo bwa mbu. Mpe esalemaki ete masuwa moko masusu mananaki lokola; mpe wapi makendeki toyebi te.
9 Mpe esalemaki ete o mobu mona izalaki bato mingi baye bakendeki o mboka ya epai ya nordi. Mpe boye esukaki mobu mwa tuku misato na mwambe.
10 Mpe esalemaki ete o mobu mwa tuku misato na libwa mwa bokonzi bwa basambisi, Sibiloni akufaki lokola, mpe Koliantoni akendeke o mboka ya epai ya nordi na masuwa moko, mpo ya komeme bilei epai ya bato bakendeke o kati ya mboka ena.
11 Yango wana ekomaki elongobani mpo ya Sibiloni kopesa biloko bina bya bule, yambo ya liwa lya ye, likolo lya mwana wa Elamani, oyo abiangemaki Elamani, ebiangemaki ye nsima ya nkombo ya tata wa ye.
12 Sikawa tala, minkoma mina minso o bozwi bwa Elamani mikomamaki mpe mitindamaki o ntei ya bana ba bato o ntaka ya mboka mobimba, longola se soko izalaki biteni bina biye bitindamaka na Alama bikende kuna te.
13 Nzokande, biloko biye bibombamaki bya bule, mpe bikitanisamaki uta nkola yoko o esusu; yango wana, o mobu mona, bipesamaki likolo lya Elamani, yambo ya liwa lya Sibiloni.
14 Mpe esalemaki lisusu o mobu moye ete izalaki boko bakabwani bakendeke epai ya Balamani; mpe balamusamaki lokola na nkanda mpo ya kobunda na Banefi.
15 Mpe lisusu o mobu moye bakitaki elongo na limpinga lya motango monene mpo ya kobunda na bato ba Moloniya, to kobunda na limpinga lya Moloniya, o yango babetemeke mpe babenganamaki nsima lisusu o mboka ya bangomei, mpe bayokaki mpasi ya bobungisi bonene.
16 Mpe boye esukaki mobu mwa tuku misato na libwa mwa bokonzi bwa basambisi likolo lya bato ba Nefi.
17 Mpe boye esukaki nsango ya Alama, mpe Elamani mwana mobali wa ye, mpe lisusu Sibiloni, oyo azalaki mwana mobali wa ye.


c: text/html

text:
Oyebaki yango?
Ndenge nini bazalaki kosalela enikelo ya mabɔkɔ na ntango ya kala?
Bazalaki kosalela enikelo ya mabɔkɔ mpo na konika mbuma ekóma farini ya kosala mampa. Na bandako mingi, basi to bato ya misala bazalaki kosalela yango na misala na bango ya mokolo na mokolo. Na ntango ya kala, makelele ya konika ezalaki na boyokani na makambo oyo bato bazalaki kosala mokolo na mokolo.—Kobima 11:5; Yirimia 25:10.
Mayemi ya kala ya Ezipito emonisaka likambo yango. Bazalaki kotya mbuma na libanga moko elala oyo esalá mwa libulu moke. Moto oyo azalaki konika azalaki kofukama liboso ya libanga yango mpe kosimba na mabɔkɔ mibale libanga ya moke ya konikela mpe azalaki kopusa mpe kozongisa libanga nsima mpo na konika mbuma. Buku moko elobi ete libanga yango ya moke ezalaki na kilo soki 2 to 4. Soki basaleli yango mpo na kobunda, libanga ya ndenge wana ekokaki koboma moto.—Basambisi 9:50-54.
Konika mbuma ezalaki na ntina mpo libota ezala malamu, yango wana mobeko ya Nzambe epekisaki kokanga enikelo yango mpo na nyongo. Kolimbola Mibeko 24:6 elobi boye: “Moto moko te akokanga ndanga enikelo ya mabɔkɔ to libanga na yango ya konikela ya likoló, mpamba te ezali molimo nde azali kokanga ndanga.”
Maloba “na ntolo” elakisi nini?
Biblia elobi ete Yesu azali “na ntolo ya Tata.” (Yoane 1:18) Maloba yango emonisi boyokani makasi oyo Yesu azalaka na yango ná Nzambe mpe ndenge oyo andimaka ye. Maloba yango eyokani na momeseno oyo Bayuda bazalaki na yango ntango bazali kolya.
Na ntango ya Yesu, Bayuda bazalaki kofanda na ndenge ya kolala na kiti oyo ezalaki lokola mbeto zingazinga ya mesa moko ya monene. Mokomoko azalaki kotya motó pene na mesa mpe kosembola makolo na ye na mopanzi mpe kotya kusɛ na lobɔkɔ na ye ya mwasi mpo ayoka mpasi te. Kosala bongo ezalaki kosala ete lobɔkɔ na ye ya mobali ezala na nkaka te. Lokola bango nyonso bazalaki komilalisa na ngámbo ya lobɔkɔ ya mwasi moto moko nsima ya mosusu ndenge buku moko emonisi yango, “motó ya moto moko ezalaki pene ya ntolo ya oyo azalaki pembeni na ye, yango wana bazalaki koloba ete moto yango ‘alalaki na ntolo’ ya moto mosusu.”
Kolala na ntolo ya mokonzi ya libota to moto oyo ayambi yo na fɛti ezalaki lokumu to libaku moko monene. Na yango, na Elekeli ya nsuka oyo Yesu asalaki ezalaki ntoma Yoane, “moyekoli oyo Yesu azalaki kolinga” nde alalaki na ntolo ya Yesu. Yango wana, Yoane akokaki ‘kozongisa nzoto nsima na ntolo ya Yesu’ mpo na kotuna ye motuna.—Yoane 13:23-25; 21:20.

robotstxt: allowed

filter: keep


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
2 Bakonzi 22:1-20
22 Yosiya+ azalaki na mbula mwambe ntango abandaki koyangela, mpe ayangelaki mbula ntuku misato na moko (31) na Yerusaleme. Mpe nkombo ya mama na ye Yedida mwana ya Adaya moto ya Bozekate.+2 Mpe asalaki oyo ezali sembo na miso ya Yehova+ mpe atambolaki na nzela nyonso ya nkɔkɔ na ye Davidi,+ mpe apɛngwaki te na lobɔkɔ ya mobali to na lobɔkɔ ya mwasi.+3 Mpe esalemaki boye: na mbula ya zomi na mwambe ya Mokonzi Yosiya, mokonzi atindaki Shafane+ mwana ya Azaliya mwana ya Meshulame oyo azalaki sɛkrɛtɛrɛ, na ndako ya Yehova mpe alobaki:4 “Kende epai ya nganga-nzambe monene+ Hilikiya,+ mpe asangisa mbongo+ nyonso oyo bazali koya na yango na ndako ya Yehova,+ oyo bakɛngɛli ya baporte+ bazwi epai ya bato;5 mpe bátya yango na lobɔkɔ ya baoyo bazali kosala mosala,+ bato oyo batyamá, na ndako ya Yehova, mpo bápesa yango bato oyo bazali kosala mosala, baoyo bazali na ndako ya Yehova mpo na kobongisa bisika oyo esali minkaka na bifelo ya ndako,+6 bato oyo bayebi malamu misala ya mabɔkɔ, batongi, bamasɔ, mpe mpo na kosomba banzete ná mabanga oyo bakatá mpo na kobongisa ndako.+7 Kasi basengeli te kotuna bango ndenge bazali kosalela mbongo oyo ezali kotyama na lobɔkɔ na bango,+ mpo bazali kosala mosala na bosembo.”+8 Na nsima, nganga-nzambe monene Hilikiya+ alobaki na Shafane+ oyo azalaki sɛkrɛtɛrɛ+ ete: “Nazwi buku mpenza ya mobeko+ na ndako ya Yehova.” Bongo Hilikiya apesaki Shafane buku yango, mpe ye abandaki kotánga yango.9 Na nsima Shafane oyo azalaki sɛkrɛtɛrɛ akɔtaki epai ya mokonzi mpe apesaki mokonzi eyano mpe alobaki boye: “Basaleli na yo babimisi mbongo oyo ezwamaki na ndako, mpe bazali kotya yango na lobɔkɔ ya basali ya mosala, baoyo batyamá, na ndako ya Yehova.”+10 Mpe Shafane oyo azalaki sɛkrɛtɛrɛ ayebisaki mokonzi lisusu boye: “Nganga-nzambe Hilikiya apesi ngai buku+ moko.” Mpe Shafane abandaki kotánga yango liboso ya mokonzi.11 Mpe esalemaki boye: ntango kaka mokonzi ayokaki maloba ya buku yango ya mobeko, na mbala moko apasolaki bilamba na ye.+12 Na nsima, mokonzi apesaki mitindo na nganga-nzambe Hilikiya, na Ahikame+ mwana ya Shafane, na Akabore mwana ya Mikaya, ná Shafane oyo azalaki sɛkrɛtɛrɛ mpe na Asaya+ mosaleli ya mokonzi ete:13 “Bókende, bótuna+ Yehova mpo na ngai mpe mpo na bato mpe mpo na Yuda mobimba na ntina etali maloba ya buku oyo bamoni; mpamba te nkanda makasi ya Yehova+ oyo epeleli biso ezali monene, mpo bankɔkɔ na biso+ bayokaki maloba ya buku oyo te, mpo básala na kolanda nyonso oyo ekomami mpo na biso.”+14 Na yango, nganga-nzambe Hilikiya, Ahikame, Akabore, Shafane ná Asaya bakendaki epai ya mosakoli+ Huluda mwasi ya Shalume mwana ya Tikiva mwana ya Harase, mobateli ya bilamba,+ wana mwasi yango azalaki kofanda na Yerusaleme na kartye ya mibale; mpe babandaki koloba na ye.+15 Bongo ye alobaki na bango boye: “Talá oyo Yehova Nzambe ya Yisraele alobi:+ ‘Bóyebisa mobali oyo atindi bino epai na ngai boye:16 “Talá oyo Yehova alobi: ‘Talá, nazali koyeisa mpasi+ na esika oyo mpe na bato oyo bafandi wana,+ ɛɛ, maloba+ nyonso ya buku oyo mokonzi ya Yuda atángi;+17 mpamba te batiki ngai mpe bakei kobimisela banzambe+ mosusu milinga ya mbeka mpo na kosilikisa ngai na misala nyonso ya mabɔkɔ na bango,+ mpe nkanda na ngai epeleli esika oyo lokola mɔtɔ oyo ekobomama te.’”’+18 Mpe mpo na mokonzi ya Yuda oyo atindi bino mpo na kotuna Yehova, talá oyo bokoyebisa ye: ‘Talá oyo Yehova Nzambe ya Yisraele alobi: “Mpo na maloba oyo oyoki,+19 lokola motema+ na yo ezalaki makasi te mpe omikitisi+ liboso ya Yehova ntango oyoki makambo oyo nalobeli esika oyo mpe bato oyo bafandi wana, ete ekokóma eloko ya kokamwa mpe elakeli mabe,+ mpe lokola opasoli+ bilamba na yo mpe obandi kolela liboso na ngai, ngai, ɛɛ ngai, nayoki,” yango nde liloba ya Yehova.+20 “Yango wana, talá, nazali koyanganisa+ yo na bankɔkɔ na yo, mpe ya solo okoyanganisama na malita na yo na kimya,+ mpe miso na yo ekomona te mpasi oyo nazali koyeisa na esika oyo.”’” Mpe bamemelaki mokonzi eyano.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
2 Ntango 23:1-21
23 Mpe na mbula ya nsambo, Yehoyada+ amonisaki mpiko mpe azwaki bakonzi ya bato nkama nkama,+ elingi koloba, Azaria mwana ya Yerohame, Yishimaele mwana ya Yehohanane ná Azaria mwana ya Obede, Maaseya mwana ya Adaya ná Elishafate mwana ya Zikri, mpo básala kondimana ná ye.2 Nsima na yango, bakendaki epai na epai na Yuda mpe bayanganisaki Balevi+ ya bingumba nyonso ya Yuda ná bankumu+ ya bandako ya batata+ ya Yisraele. Bongo bayaki na Yerusaleme.3 Na nsima, lisangá mobimba esalaki kondimana+ ná mokonzi na ndako+ ya Nzambe ya solo, nsima na yango, alobaki na bango boye:“Talá! Mwana+ ya mokonzi nde akoyangela,+ kaka ndenge Yehova alakaki mpo na bana ya Davidi.+4 Talá likambo bokosala: moko ya bituluku na bino misato oyo ekoya na sabata,+ kati na banganga-nzambe+ mpe kati na Balevi,+ ekozala bakɛngɛli ya baporte;+5 mpe moko ya bituluku yango misato ekozala na ndako ya mokonzi;+ mpe moko ya bituluku yango misato ekozala na Porte ya Moboko;+ mpe bato nyonso bakozala na kati ya mapango+ ya ndako ya Yehova.6 Mpe bótika moto moko te akɔta na ndako ya Yehova,+ kaka banganga-nzambe mpe Balevi oyo bazali kosala mosala.+ Baoyo wana nde bakokɔta, mpo bazali etuluku moko mosantu,+ mpe bato nyonso bakokokisa mokumba na bango epai ya Yehova.7 Mpe Balevi basengeli kozinga mokonzi bipai nyonso,+ moto na moto na bibundeli na ye na mabɔkɔ; nde moto nyonso oyo akokɔta na ndako, asengeli kobomama. Mpe bókoba kozala elongo na mokonzi ntango azali kokɔta mpe ntango azali kobima.”8 Mpe Balevi ná Yuda mobimba basalaki na kolanda mitindo nyonso oyo nganga-nzambe Yehoyada+ apesaki.+ Na yango, bazwaki, moto na moto, bato na ye oyo bazalaki kokɔta na sabata elongo na baoyo bazalaki kobima na sabata,+ mpo nganga-nzambe Yehoyada apemisaki bituluku+ na mokumba na yango te.9 Lisusu, nganga-nzambe Yehoyada apesaki bakonzi ya bato nkama nkama+ makɔnga mpe banguba ya zolongano+ ya Mokonzi Davidi,+ oyo ezalaki na ndako ya Nzambe ya solo.+10 Mpe atɛlɛmisaki bato nyonso,+ ɛɛ, moto na moto na bibundeli na ye ya kobwakela na lobɔkɔ, banda na ngámbo ya lobɔkɔ ya mobali ya ndako kino na ngámbo ya lobɔkɔ ya mwasi ya ndako, pene na etumbelo mpe pene na ndako, bipai nyonso penepene na mokonzi.11 Na nsima, babimisaki mwana ya mokonzi libándá+ mpe balatisaki ye motole+ mpe batyaki Litatoli+ likoló na ye mpe bakómisaki ye mokonzi, bongo Yehoyada ná bana na ye batyaki ye mafuta+ mpe balobaki: “Mokonzi azala na bomoi!”+12 Ntango Atalia ayokaki lokito ya bato bazali kopota mbangu mpe kokumisa mokonzi,+ na mbala moko ayaki epai ya bato na ndako ya Yehova.13 Bongo amonaki, mpe talá, mokonzi ye wana atɛlɛmi pene na likonzí+ na ye, na esika ya kokɔta, mpe bankumu+ ná bakelelo+ penepene na mokonzi, mpe bato nyonso ya mokili yango bazali kosepela+ mpe koyula+ bakelelo, mpe bayembi+ na bibɛtɛlo ya nzembo mpe baoyo bakambaka masanzoli. Na mbala moko, Atalia apasolaki bilamba na ye mpe alobaki: “Likita mabe! Likita mabe!”+14 Kasi nganga-nzambe Yehoyada abimisaki bakonzi ya bato nkama nkama, baoyo batyamaki kati na limpinga ya basoda mpe alobaki na bango boye: “Bólongola ye na milɔngɔ,+ mpe moto nyonso oyo akolanda ye, asengeli kobomama na mopanga!” Mpo nganga-nzambe alobaki ete: “Bosengeli koboma ye na ndako ya Yehova te.”15 Na yango, bakangaki ye. Ntango akómaki na monɔkɔ ya porte ya bampunda ya ndako ya mokonzi, na mbala moko babomaki ye kuna.+16 Bongo Yehoyada asalaki kondimana kati na ye moko ná bato nyonso mpe mokonzi ete bakokoba kozala bato+ ya Yehova.17 Nsima na yango, bato nyonso bayaki na ndako ya Baala mpe bakweisaki yango;+ mpe babukaki bitumbelo+ na ye ná bikeko+ na ye, mpe babomaki+ Matane+ nganga-nzambe ya Baala, liboso ya bitumbelo yango.18 Lisusu, Yehoyada atyaki mikumba ya ndako ya Yehova na lobɔkɔ ya banganga-nzambe mpe Balevi, oyo Davidi+ atyaki na bituluku mpo na kokamba ndako ya Yehova mpo na kopesa Yehova bambeka ya kotumba ndenge ekomami na mobeko ya Moize,+ na esengo mpe na nzembo ndenge ebongisamaki na mabɔkɔ ya Davidi.19 Bongo atyaki bakɛngɛli+ na baporte+ ya ndako ya Yehova mpo moto moko te ya mbindo ya ndenge nyonso akɔta.20 Azwaki sikoyo bakonzi ya bato nkama nkama+ mpe bato minene mpe bayangeli ya bato ná bato nyonso ya mokili yango mpe akamataki mokonzi na ndako ya Yehova, akiti na ye.+ Na nsima, bayaki na ndako ya mokonzi na nzela ya porte ya likoló, mpe bafandisaki mokonzi na kiti ya bokonzi.+21 Mpe bato nyonso ya mokili yango bakobaki kosepela;+ mpe engumba ekómaki na kimya, mpe babomaki Atalia na mopanga.+


text:
RÉPUBLIQUE DOMINICAINE
“Nakotikala kaka Motatoli ya Yehova”
Ana María (Mary) Glass
ABOTAMAKI NA 1935
BATISIMO 1956
NA MOKUSE Amipesaki na Lingomba ya Katolike; kasi ayekolaki Biblia mpe ayikaki mpiko na botɛmɛli oyo eutaki na libota, na lingomba mpe na guvɛrnema.
NAMIPESAKI mpenza na makambo ya Lingomba ya Katolike. Nazalaki koyemba na ndako-nzambe mpe kokende kotika basango na bamboka mikemike, esika bazalaki kosala misa. Na nsima, na 1955, yaya na ngai ya mwasi ayebisaki ngai makambo etali Paradiso oyo ezali koya. Apesaki ngai Biblia, mwa buku “Nsango malamu oyo ya Bokonzi” mpe buku “Que Dieu soit reconnu pour vrai!” Nasepelaki mingi, mpe natunaki sango soki nakokaki kotánga Biblia. Ayebisaki ngai ete ‘nakobɛla ligboma,’ kasi namonaki malamu natánga yango kaka.
Ntango nakendaki kofanda epai ya bankɔkɔ na biso na engumba Boca Chica, sango moko atunaki ngai mpo na nini nazalaki kokende ndako-nzambe te. Nayebisaki ye ete namoni ete mateya mingi ya lingomba eutá na Biblia te. Sango yango asilikaki makasi. Agangelaki ngai mpe alobaki: “Yoká, mwana, ozali mpate oyo ekimi etonga na ngai.”
Nayanolaki ete: “Te, yo nde okimá etonga ya Yehova, mpo bampate ezali ya Yehova kasi ya moto te.”
Nakendaki lisusu na ndako-nzambe ata mokolo moko te. Nakendaki kofanda epai ya yaya na ngai ya mwasi, mpe nsima ya sanza motoba mpamba kobanda nayokaki mateya ya solo mbala ya liboso, nazwaki batisimo. Na mbala moko, nabandaki mosala ya mobongisi-nzela ya sanza na sanza. Mbula moko na nsima nabalanaki na Enrique Glass, oyo azalaki mokɛngɛli ya zongazonga. Mokolo moko ntango tozalaki kosakola na parkɛ moko na engumba La Romana, bapolisi bakangaki Enrique. Ntango bazalaki kokende na ye, nalandaki bango na nsima mpe nalobaki ete: “Ngai mpe nazali Motatoli ya Yehova, ngai mpe nazalaki kosakola. Mpo na nini bokangi mpe ngai te?” Kasi baboyaki kokanga ngai.
Enrique asilaki kokɔta bolɔkɔ mbala mingi, alekisaki mbula nsambo na ndambo. Na mbala oyo, bakatelaki ye bolɔkɔ ya mbula moko na sanza mwambe. Mokolo nyonso ya lomingo nazalaki kokende kotala Enrique. Mokolo moko ntango nakendaki kotala ye, mokɛngɛli ya bolɔkɔ atunaki ngai ete: “Oyei kosala nini awa?”
Nayebisaki ye ete: “Bakangaki mobali na ngai mpo azali Motatoli ya Yehova.”
Alobaki ete: “Ozali naino elenge mpe okoki kosala makambo ebele na bomoi. Mpo na nini ozali kolekisa ntango na yo ná Batatoli ya Yehova?”
Nayanolaki ete: “Ngai mpe nazali Motatoli ya Yehova. Ata soki bobomi ngai mbala nsambo, mpe bosekwisi ngai mbala nsambo, nakotikala kaka Motatoli ya Yehova.” Motema na ye esukaki mpe abenganaki ngai.
Ntango epekiseli esilaki, ngai ná Enrique tosalaki mwa bambula na mosala ya zongazonga mpe ya etúká. Enrique akufaki na mokolo ya 08/03/2008. Ngai nazali kaka mobongisi-nzela ya sanza na sanza.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Matai 10:1-42
10 Bongo abengisaki bayekoli na ye zomi na mibale mpe apesaki bango bokonzi likoló ya bilimo ya mbindo,+ mpo na kobimisa yango mpe kobikisa maladi ya ndenge nyonso mpe mbeba ya ndenge nyonso na nzoto.2 Nkombo ya bantoma yango zomi na mibale+ yango oyo:+ Ya liboso, Simo, oyo babengi Petro,+ ná Andre+ ndeko na ye; ná Yakobo mwana ya Zebede+ ná Yoane ndeko na ye;3 Filipe ná Bartelemi;+ Toma+ ná Matai+ mokɔngɔli-mpako; Yakobo mwana ya Alfe,+ mpe Tade;4 Simo Mokanana,*+ mpe Yudasi Mokeriota, oyo na nsima atɛkaki+ ye.5 Yesu atindaki bato yango zomi na mibale mpe apesaki bango mitindo oyo:+ “Bókende na nzela ya bikólo mosusu te, mpe bókɔta na engumba moko te ya Samaria;+6 kasi, bókende kaka epai ya bampate ya ndako ya Yisraele oyo ebungá.+7 Ntango bozali kokende, bósakola mpe bóloba ete: ‘Bokonzi ya likoló ekómi pene.’+8 Bóbikisa bato ya maladi,+ bósekwisa bakufi, bópɛtola bato ya maba, bóbimisa bademo. Bozwi ofele, bópesa ofele.+9 Bóluka te kozwa wolo to palata to motako mpo na bapotɔmɔni ya mikaba na bino,+10 to saki ya bilei mpo na mobembo, to bilamba mibale ya nse, to basandale to lingenda; mpo mosali asengeli kozwa bilei na ye.+11 “Na engumba nyonso to mboka nyonso bokokɔta, bóluka nani na kati na yango abongi, mpe bófanda wana tii bokolongwa.+12 Ntango bokokɔta na ndako, bópesa bato ya ndako mbote;13 mpe soki ndako yango ebongi, kimya oyo botombeli yango ezala likoló na yango;+ kasi soki ebongi te, kimya na bino ezongela bino.14 Epai nyonso oyo moto akoyamba bino te to akoyoka maloba na bino te, ntango bokobima na ndako yango to na engumba yango bópupola putulu ya makolo na bino.+15 Ya solo mpenza nazali koloba na bino ete: Na Mokolo ya Kosambisama, mokili ya Sodoma+ ná Gomora ekozala kutu mwa malamu koleka engumba wana.+16 “Talá! Nazali kotinda bino lokola bampate na kati ya bambwa ya zamba;+ yango wana, bózala ekɛngɛ lokola banyoka+ kasi bózala na ngambo te lokola bibenga.+17 Bókeba na bato;+ mpo bakokaba bino na batribinale ya mboka,+ mpe bakobɛta bino fimbo+ na basinagoga na bango.+18 Ya solo, bakomema bino na makasi liboso ya baguvɛrnɛrɛ mpe bakonzi+ mpo na ngai, mpo na kopesa bango mpe bikólo litatoli.+19 Nzokande, ntango bakokaba bino, bómitungisa te mpo na ndenge oyo bokoloba to makambo oyo bokoloba; mpo bakopesa bino oyo bokoloba kaka na ngonga wana;+20 mpo baoyo bazali koloba ezali kaka bino moko te, kasi elimo ya Tata na bino nde ezali koloba na nzela na bino.+21 Lisusu, ndeko+ akokaba ndeko na ye na liwa, mpe tata akokaba mwana na ye, mpe bana bakotombokela baboti mpe bakobomisa bango.+22 Mpe bato nyonso bakoyina bino mpo na nkombo na ngai;+ kasi moto oyo akoyika mpiko tii na nsuka ye wana nde akobika.+23 Ntango bakonyokola bino na engumba moko, bókima na engumba mosusu;+ mpo ya solo mpenza nalobi na bino ete: Bokosilisa koleka+ na bingumba nyonso ya Yisraele te liboso Mwana ya moto aya.+24 “Moyekoli aleki moteyi na ye te, moombo mpe aleki nkolo na ye te.+25 Moyekoli asengeli kokóma lokola moteyi na ye, mpe moombo lokola nkolo na ye.+ Soki babengi nkolo-ndako Beelezebube,+ bongo bato ya ndako na ye bakobenga bango bongo te?26 Na yango bóbanga bango te; mpo ezali na eloko moko te oyo ezipami oyo ekomonisama polele te, mpe ezali na sekele moko te oyo ekoyebana te.+27 Oyo nazali koyebisa bino na molili, bóloba yango na pole; mpe oyo bozali koyoka ngai nazali koloba na bino na mongongo ya nse, bósakola yango na likoló ya bandako.+28 Mpe bóbanga te+ baoyo bakoki koboma nzoto kasi bakoki koboma molimo te; nzokande bóbanga nde moto+ oyo akoki koboma ná molimo ná nzoto na Gehena.+29 Batɛkaka bakɛngɛli-mboka mibale na mbongo ya bibende moko ya motuya moke, boye te?+ Nzokande ata moko na yango ekokwea na nse te bongo Tata na bino ayeba te.+30 Kasi nsuki nyonso ya motó na bino etángami.+31 Na yango bóbanga te: Bino boleki bakɛngɛli-mboka ebele na motuya.+32 “Boye, moto nyonso oyo alobi polele liboso ya bato ete ngai ná ye tozali na bomoko, ngai mpe nakoloba polele liboso ya Tata na ngai oyo azali na likoló ete ngai ná ye tozali na bomoko;+33 kasi moto nyonso oyo awangani ngai liboso ya bato, ngai mpe nakowangana+ ye liboso ya Tata na ngai oyo azali na likoló.34 Bókanisa te ete nayaki kotya kimya na mabele; nayaki kotya kimya te,+ kasi mopanga.35 Mpo nayaki kokabola: moto akotombokela tata na ye, mpe mwana mwasi akotombokela mama na ye, mpe elenge mwasi ya libala akotombokela bokilo na ye ya mwasi.+36 Ya solo, banguna ya moto bakozala bato ya ndako na ye moko.37 Moto oyo alingi tata to mama koleka ngai abongi na ngai te; mpe moto oyo alingi mwana mobali to mwana mwasi koleka ngai abongi na ngai te.+38 Mpe moto nyonso oyo andimi te kozwa nzete na ye ya mpasi mpe kolanda ngai abongi na ngai te.+39 Moto oyo azwi molimo na ye akobungisa yango, mpe moto oyo abungisi molimo na ye mpo na ngai akozwa yango.+40 “Moto oyo ayambi bino ayambi mpe ngai, mpe moto oyo ayambi ngai ayambi mpe moto oyo atindaki ngai.+41 Moto oyo ayambi mosakoli mpo azali mosakoli akozwa mbano ya mosakoli,+ mpe moto oyo ayambi moyengebene mpo azali moyengebene akozwa mbano ya moyengebene.+42 Mpe moto nyonso oyo apesi na moko ya bato oyo ya mike ata kɔpɔ moko ya mai ya mpiɔ mpo na komɛla mpo azali moyekoli, nayebisi bino ya solo mpenza, akobungisa mbano na ye ata moke te.”+


text:
Biblia elobi nini mpo na porno mpe kotindelana bamesaje ya makambo ya kosangisa nzoto?
Eyano ya Biblia
Biblia elobeli polele te porno mpe kotindelana bamesaje ya makambo ya kosangisa nzoto na Internet to makambo mosusu ya ndenge wana. Kasi, emonisi polele ndenge Nzambe atalelaka makambo oyo elendisaka bato básala pite to oyo etindaka moto akóma na makanisi oyo ebongi te na oyo etali kosangisa nzoto. Talá bavɛrsɛ oyo ya Biblia:
“Bóboma binama ya nzoto na bino ya mabele na likambo ya pite, mbindo, mposa ya kosangisa nzoto.” (Bakolose 3:5) Porno esalisaka moto aboma bamposa ya mabe te, kutu epelisaka yango nde kopelisa. Ekómisaka moto mbindo to salite na miso ya Nzambe.
“Moto nyonso oyo azali kokoba kotala mwasi tii ayoki ye mposa asali na ye ekobo na motema.” (Matai 5:28) Bililingi ya makambo ya kosangisa nzoto epesaka moto makanisi ya mabe oyo ememaka na pite to ekobo.
“Pite mpe mbindo ya ndenge nyonso to lokoso etángama ata kotángama te na kati na bino, ndenge mpenza ebongi na basantu.” (Baefese 5:3) Ata mpo na kosala masɛki, tosengeli te kolobela makambo ya mbindo; tosengeli kotala yango te, ata mpe kotánga yango te na babuku.
“Misala ya nzoto ezali komonana polele, mpe ezali pite, mbindo, . . . mpe makambo oyo ekokani na oyo wana. Mpo na makambo yango, nazali kokebisa bino, ndenge mpe nakebisaki bino liboso, ete baoyo basalaka makambo ya ndenge wana bakozwa libula ya bokonzi ya Nzambe te.” (Bagalatia 5:19-21) Bato oyo batalaka porno, baoyo batindelanaka bamesaje ya makambo ya kosangisa nzoto, ezala na Internet to na telefone, bazali mbindo na miso ya Nzambe. Soki tokómi na momesano ya kosala makambo wana, Nzambe akoki kobwaka biso libela.


text:
Olingi koyoka botángi ya lisolo oyo na %%?
BIBLIA EBONGOLAKA BATO
Nabwakaki mandoki
Nabwakaki mandoki
Talá ndenge nsango ya Biblia oyo ekitisaka motema esalisaki Cindy atika mobulu.
Makambo mosusu
MITUNA OYO BATO BATUNAKA MINGI
Eyebani mokili mobimba ete Batatoli ya Yehova baboyaka kokende etumba. Talá ntina oyo basalaka bongo.
KOYEKOLA BIBLIA
Biblia ezali na biyano na mituna ya ntina mingi oyo etali bomoi oyo bamilio ya bato na mokili mobimba bamitunaka. Yo mpe olingi koyekola Biblia?
Tindá
Tindá
KOSALELA BATOLI YA BIBLIA
Lingala
Nabwakaki mandoki
https://assetsnffrgf-a.akamaihd.net/assets/m/502016525/univ/art/502016525_univ_sqr_xl.jpg


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Yoele 2:1-32
2 “Ee mibali, bóyula liseke na Siona,+ mpe bóbɛta ntangwa ya etumba+ na ngomba na ngai mosantu.+ Bato nyonso oyo bafandi na mokili bálɛngalɛnga;+ mpamba te mokolo ya Yehova ezali koya,+ mpamba te ekómi pene!2 Ezali mokolo ya molili mpe ya kozanga pole,+ mokolo ya mapata mpe ya molili tuu. Ezali lokola pole ya ntɔngɔntɔngɔ oyo epanzani likoló ya bangomba.+“Ezali na ekólo moko ya bato beboo mpe ya nguya;+ banda bileko ya kalakala, ekólo moko te ekokaná na yango+ mpe, nsima na yango, mosusu ekozala te lokola yango, libota na libota.3 Liboso na yango, mɔtɔ elei,+ mpe nsima na yango lolemo ya mɔtɔ ezali kozikisa.+ Na liboso na yango, mokili yango ezali lokola Elanga ya Edene;+ kasi na nsima na yango, ezali esobe oyo etikali mpamba, mpe eloko moko te etikali.4 “Bazali komonana lokola bampunda, mpe ndenge moko na bampunda ya etumba, bazali kopota se kopota.+5 Bazali kopumbwapumbwa na lokito lokola ya makalo na nsɔngɛ ya bangomba,+ na lokito lokola ya mɔtɔ oyo ezali kopela, oyo ezali kolya matiti ya blé.+ Ezali lokola ekólo moko ya nguya, oyo esali molɔngɔ ya etumba.+6 Mpo na yango, bato bakozala na mpasi makasi.+ Mpe bilongi nyonso ekotela mpenza mpo babulungani.+7 “Bazali kopota lokola mibali ya nguya.+ Bazali komata na efelo lokola mibali ya etumba. Mpe bazali kokende moto na moto na banzela na ye, mpe bazali kotika banzela na bango te.+8 Mpe bazali kotindikana te. Bazali se kokende ndenge mobali makasi atambolaka; mpe soki bamosusu bakwei mpo bibundeli ya kobwakela ezwi bango, bamosusu bazali kotɛlɛma te.9 “Bazali kosopana na engumba. Bazali kokima mbangu na efelo. Bazali komata na bandako. Bazali kokɔta lokola moyibi na maninisa.10 Liboso na yango, mokili elɛngi, likoló eningani. Moi ná sanza eyindi,+ mpe minzoto etiki kongɛnga.+11 Mpe Yehova ye moko akoyokisa mpenza mongongo na ye+ liboso ya limpinga ya basoda na ye,+ mpamba te kaa na ye ezali na bato beboo.+ Mpo ye oyo azali kokokisa liloba na ye azali na nguya; mpamba te mokolo ya Yehova ezali monene+ mpe na nsɔmɔ mingi, mpe nani akokoka kotɛlɛma liboso na yango?+12 “Mpe sikoyo lisusu bózongela ngai na mitema na bino nyonso,+ mpe na kokila bilei+ mpe na kolela mpe na koganga ya kolela,”+ yango nde liloba ya Yehova.13 “Mpe bópasola mitema+ na bino, kasi bilamba na bino te;+ mpe bózongela Yehova Nzambe na bino, mpamba te azali na ngɔlu mpe na motema mawa,+ ayokaka nkanda noki te+ mpe azali na motema boboto mingi,+ mpe akoyoka mpenza mawa mpo na mpasi yango.+14 Nani ayebi soki akobongola makanisi mpe akoyoka mpenza mawa+ mpe nsima na yango akotika lipamboli,+ likabo ya mbuma mpe likabo ya masanga mpo na Yehova Nzambe na bino?15 “Ee mibali, bóyula liseke na Siona.+ Bósantisa eleko moko ya kokila bilei.+ Bóbengisa liyangani moko monene.+16 Bóyanganisa bato. Bósantisa lisangá.+ Bóyanganisa mibange. Bóyanganisa bana mpe baoyo bazali komɛla mabɛlɛ.+ Mobali ya libala abima na shambrɛ na ye ya kati, mpe mwasi ya libala na shambrɛ na ye ya libala.17 “Na esika oyo ekaboli ndako ya kokɔtela mpe etumbelo,+ banganga-nzambe, basaleli ya Yehova, bálela mpe báloba ete: ‘Ee Yehova, yokelá bato na yo mawa, mpe kokómisa libula na yo eloko ya nsɔni te,+ mpo bikólo eyangela bango. Mpo na nini báloba na kati ya bato ya bikólo ete: “Nzambe na bango azali wapi?”’+18 Yehova akozala na molende mpo na mokili na ye+ mpe akoyokela bato na ye mawa.+19 Mpe Yehova akoyanola mpe akoloba na bato na ye boye: ‘Talá nazali kotindela bino mbuma mpe vinyo ya sika mpe mafuta, mpe bokotonda yango mpenza;+ mpe nakokómisa bino lisusu eloko ya nsɔni te na kati ya bikólo.+20 Mpe moto ya nɔrdi,+ nakolongola ye epai na bino, mpe nakopalanganisa ye mpenza na mokili oyo ezangá mai mpe etikalá mpamba, elongi na ye ekotala na ngámbo ya mbu ya ɛsti+ mpe mokɔngɔ na ye na ngámbo ya mbu ya wɛsti.+ Mpe nsolo mabe oyo euti epai na ye ekomata, mpe nsolo ya kopɔla oyo euti epai na ye ekokoba komata;+ mpo Nzambe akosala makambo minene mpenza.’21 “Kobanga te, Ee mabele. Zalá na esengo mpe sepelá; mpo Yehova akosala makambo minene mpenza.+22 Bóbanga te, bino banyama ya esobe,+ mpamba te matiti ya mobesu ekozala na bisika ya kolya matiti na esobe.+ Mpamba te nzete ekobota mbuma na yango.+ Nzete ya figi mpe nzete ya vinyo ekopesa nguya ya bomoi na yango.+23 Mpe bino bana ya Siona, bózala na esengo mpe bósepela mpo na Yehova Nzambe na bino;+ mpo akozanga te kopesa bino mbula ya eleko ya otɔnɛ na ndenge oyo ekoki,+ mpe akonɔkisela bino mbula makasi, mbula ya eleko ya otɔnɛ mpe mbula ya eleko ya prɛnta, lokola na ebandeli.+24 Mpe bisika ya kotutatuta mbuma ekotonda na mbuma oyo epɛtolami, mpe bikamwelo ekotonda mɛkɛ na vinyo ya sika mpe na mafuta.+25 Mpe nakofuta bino bambula oyo milona na bino elyamaki na liyoyo, liyoyo oyo emibendaka, oyo ezangá mapapu, mpɛsɛ ná mbinzo, limpinga monene ya basoda na ngai oyo natindaki kati na bino.+26 Mpe bokolya mpenza, bokolya mpe bokotonda,+ mpe bokozanga te kosanzola nkombo ya Yehova Nzambe na bino,+ oyo asaleli bino makambo na ndenge ya kokamwa;+ mpe mpo na ntango oyo etyami ndelo te, bato na ngai bakoyoka nsɔni te.+27 Mpe bokoyeba mpenza ete ngai nazali na kati ya Yisraele,+ mpe nazali Yehova Nzambe na bino mpe mosusu azali te.+ Mpe bato na ngai bakoyoka nsɔni te mpo na ntango oyo etyami ndelo te.28 “Mpe nsima na yango, ekosalema mpenza boye: nakosopela bato ya ndenge nyonso+ elimo na ngai,+ mpe bana na bino ya mibali ná bana na bino ya basi+ bakosakola. Mibange na bino bakolɔta bandɔtɔ. Mpe bilenge na bino bakomona bimonaneli.29 Ata mpe basaleli ya mibali mpe basaleli ya basi, nakosopela bango elimo na ngai na mikolo yango.+30 “Mpe nakopesa makamwisi ya komonisa makambo oyo ekoya na likoló+ mpe na mabele, makila mpe mɔtɔ mpe makonzí ya milinga.+31 Moi ekobongwana molili,+ mpe sanza ekobongwana makila,+ liboso ya koya ya mokolo monene mpe ya nsɔmɔ ya Yehova.+32 Mpe ekosalema mpenza boye: moto nyonso oyo akobelela nkombo ya Yehova, akobika;+ mpamba te na Ngomba Siona mpe na Yerusaleme, ekozala na bato oyo bakobika,+ ndenge Yehova alobi yango, mpe bakozala na kati ya bato babiki, oyo Yehova azali kobenga.”+


text:
Simon Kimbangu
Simon Kimbangu (* 24 setɛ́mbɛ 1889 (tǒ: 12 setɛ́mbɛ 1887) o Nkamba; † 12 ɔkɔtɔ́bɛ 1951 o Élisabethville) azalí mokeli ya lingómbá lya boklísto liye libêngami Kimbangu.
Abotami mokɔlɔ mwa zómi na míbalé sánzá ya libwá mobú mwa nkóto mɔ̌kɔ́ nkámá mwambe na ntúkú mwambe na sambo ó Nkamba pɛnɛpɛnɛ ya Thysville (sikáwa Mbánzá-Ngungu) mpé akufá mokɔlɔ mwa zómi na míbalé sánzá ya zómi mobú mwa nkóto mɔ̌kɔ́ na nkámá libwá na ntúkú mitáno na mɔ̌kɔ́ o Élisabethville (sikáwa Lubumbashi).
Esilá yě kobotamá na Ekólo nsɔ́mí ya Kɔ́ngɔ (eye ekomáká na nsima Kɔ́ngɔ Belezi), akomáká mosakoli nsango ndambo ya Yésu na mibú mya nkóto mɔ̌kɔ́ na nkámá libwá na ntúkú míbalé mpé abandi ministere ya yě ya kosakoloka nsango ndambu mpé ya kobikisa bokɔnɔ na nguyá na mokɔlɔ mwa motóbá sánzá ya mínei mobú mwa nkóto mɔ̌kɔ́ na nkámá libwá na ntúkú míbalé na mɔ̌kɔ́ o mbóka Nkamba. Ayébani míngi mpenzá mpó na matéya ma yě maye masimbi bondimi bwa lingómbá lya Kimbangu.
Nkásá o libándá[kokoma | kobɔngisa mosólo]
- Encyclopædia Britannica
- Dictionary of African Christian Biography: Simon Kimbangu, lokasa uta An African Biographical Dictionary, copyright © 1994, edited by Norbert C. Brockman, Santa Barbara, California.


text:
Nganga-Nkísi
Nganga-Nkísi ezalí moto óyo akokí bobíkisa moto na nkísi ya bonkɔ́nkɔ (matíti mpé bilɔ́kɔ bisúsu bya *nature) tǒ mpé moto óyo azalí na makoki ma kokɔtɔ na *contact na bilíma mpɔ́ na kobóngola nzelá ya makambo. Nganga-nkísi ya loléngé la mibalé óyo akokí kosolola na bilíma, akokí kotiya bilakeli malámu (*good fortune) tô mabé (*bad fortune) na bomɔi bwa moto. Bilakeli mabé lokóla koboma, kobébisa mosálá, libóta mpé bôngó na bôngó, bilakela malámu lokóla bozwi, bolingo, lobíko na bokɔnɔ buye ekoki kobíkisama na mayɛ́lɛ ma minkandá (mónganga) tǒ ya banganga baye basálelaka matíti tɛ́ mpé bôngó na bôngó. Ɛngɛ́bɛ́nɛ na maloba ma bato, bangó bakokí bobíkisa bokɔnɔ buna, buye buzangi nkínsi ya mindɛ́lɛ́ tǒ ya bonkɔ́nkɔ (matíti mpé/tǒ *nature).
Bokɛsɛni Mónganga na Nganga[kokoma | kobɔngisa mosólo]
Na Lingála mónganga azalí moto óyo abíkisaka bokɔnɔ na mayɛ́lɛ ma minkandá mpé azwi lipɔlɔ́mi liye lipɛsi yě eposá ya kosála misálá mîna. Nganga azalí moto óyo abíkisaka bokɔnɔ na mayɛ́lɛ ma bonkɔ́nkɔ eye azwi na kokitanaka ya bankɔ́nkɔ ba yě, mpé yě akosálela nkísi esálami na matíti tǒ na bilɔ́kɔ bisúsu bya *nature. Nganga ekɛsɛni na biténi bibalé, nganga óyo asálelaka matíti mpé bilɔ́kɔ bisúsu bya *nature mpó na kobíkisa mpé nganga mosúsu óyo asálelaka nguyá eye ebómbama mpé asololaka na bilíma mpó na kobíkisa bokɔnɔ tǒ mpé lisúsu mpó na kotiya bilakeli mabé tǒ malámu na bomɔi bwa bato.
Nkísi epái ya banganga-nkísi[kokoma | kobɔngisa mosólo]
Nkísi ezalí elɔ́kɔ nyɔ́nsɔ epɛ́sɛmi na moluki lobíko mpó na komosunga, ekokí kozala nkísi eye esálemi na matíti, mafúta ma nzói, tǒ mpé lisúsu bilɔ́kɔ bisúsu bya mokili. Ekokí mpé kozala *fetiche, *talisman eye elátisami nguyá eúti na bilíma.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Ezekiele 27:1-36
27 Mpe liloba ya Yehova ekobaki koyela ngai ete:2 “Nde yo, Ee mwana ya moto, bimiselá Tire loyembo ya mawa,+3 mpe osengeli koyebisa Tire ete:“‘Ee yo oyo ofandi na bisika ya kokɔta na mbu,+ mwasi ya mombongo elongo na bato ya bikólo ya bisanga mingi,+ talá oyo Yehova Nkolo Mokonzi-Oyo-Aleki-Nyonso alobi: “Ee Tire, yo moko olobi: ‘Nazali na kitoko ya kokoka.’+4 Bateritware na yo ezali na katikati ya mbu.+ Bato oyo batongaki yo bakómisi kitoko na yo ya kokoka.+5 Babongiselaki yo mabaya nyonso ya mipanzi na yo na banzete ya jenevriye oyo euti na Senire.+ Bazwaki nzete ya sɛdrɛ ya Libá+ mpo na kosala likonzí ya kokangisa elamba ya masuwa likoló na yo.6 Basalaki nkai na yo na banzete minene ya Bashane. Basalaki elongi na yo na mpɛmbɛ ya nzoku oyo bakɔtisá na mabaya ya siprɛ, oyo euti na bisanga ya Kitime.+7 Elamba na yo oyo ozalaki kotanda mpo ezala elamba ya kotambwisa masuwa na mopɛpɛ ezalaki lini ya langi ndenge na ndenge oyo euti na Ezipito.+ Elamba oyo ezalaki kozipa yo esalemaki na nsinga ya bule+ mpe na lɛnɛ oyo epakolami langi ya mwa motane-bule,+ oyo euti na bisanga ya Elisha.+8 “‘“Bato oyo bazalaki kofanda na Sidone+ mpe na Arvade+ bakómaki balúki na yo. Ee Tire, bato na yo ya mayele+ bazalaki epai na yo; bazalaki bamatelo+ na yo.9 Ata mikóló ya Gebale+ mpe bato na ye ya mayele bazalaki epai na yo bato oyo bazalaki kobamba bampota ya masuwa.+ Bamasuwa nyonso ya mbu ná bato oyo basalaka na kati bazalaki epai na yo, mpo na kosomba biloko ya mombongo.10 Baperse,+ Baludime+ ná bato ya Puti+—bazalaki na limpinga ya basoda na yo, bato na yo ya etumba. Bazalaki kokakisa nguba mpe ekɔti na kati na yo.+ Bango nde bazalaki kosala ete ozala na nkembo.11 Bana ya Arvade,+ ɛɛ mampinga ya basoda na yo, bazalaki likoló ya bifelo na yo nyonso epai na epai, mpe bilombe nde bazalaki likoló ya manɔ́ngi na yo. Bazalaki kokakisa banguba na bango ya zolongano na bifelo na yo epai na epai.+ Bango mpenza nde bakómisaki kitoko na yo ya kokoka.12 “‘“Tarasisi+ azalaki moto na yo ya mombongo mpo na ebele ya biloko ya motuya ya ndenge nyonso.+ Mpo na kozwa palata, ebende, etini mpe mondɔlu ya Tarasisi, bazalaki kopesa biloko na yo ya mombongo.+13 Yavane,+ Tubale+ ná Mesheke+ bazalaki bato na yo ya mombongo. Mpo na kozwa milimo ya bato+ mpe biloko ya motako, bazalaki kopesa biloko na yo ya kosomba.14 Bafarasa, bampunda ya etumba mpe badɔngi, oyo mpo na yango bazalaki kopesa biloko na yo ya mombongo, ezalaki kouta na ndako ya Togarama.+15 Bana ya Dedane+ bazalaki bato na yo ya mombongo; bisanga mingi ezalaki bato ya mombongo oyo bazalaki kosalela yo mosala; bapesi yo makabo ya mpɛmbɛ ya nzoku+ ná mabaya ya ebɛnɛ lokola lifuti.16 Edome azalaki moto na yo ya mombongo mpo na ebele ya misala na yo. Biloko na yo ya mombongo ezalaki kopesama mpo na kosomba tirikwaze,+ lɛnɛ oyo epakolami langi ya mwa motane-bule, bilamba ya langi ndenge na ndenge, elamba ya kitoko, mabanga kitoko ya korai mpe mabanga ya rubi.17 “‘“Yuda ná mokili ya Yisraele bazalaki bato na yo ya mombongo. Mpo na kozwa blé+ ya Minite,+ biloko kitoko ya kolya, mafuta ya nzoi,+ mafuta mpe balsame,+ bazalaki kopesa biloko na yo ya kosomba.+18 “‘“Damasi+ azalaki moto na yo ya mombongo na kati ya ebele ya misala na yo, mpo na ebele ya biloko na yo nyonso ya motuya, ná vinyo+ ya Helebone mpe lɛnɛ ya mwa mpɛmbɛ-motane.19 Vedane ná Yavane ya Uzale—bapesaki biloko mpo na kozwa biloko na yo ya mombongo. Biloko ya ebende oyo etulami, nzete ya kasia mpe nkokó ya nsolo mpimbo+—ezalaki mpo na biloko na yo ya kosomba.20 Dedane+ azalaki moto na yo ya mombongo ya bilamba ya nsinga oyo balitá mpo na kofandela mpunda.21 Baarabe+ ná bankumu nyonso ya Kedare+ bazalaki bato ya mombongo oyo bazalaki kosalela yo mosala. Bazalaki nde bato na yo ya mombongo ya bana-mpate ya mibali, bampate-mibali ná bantaba-mibali.+22 Bato ya mombongo ya Sheba+ mpe ya Rama+ bazalaki bato na yo ya mombongo; biloko na yo ya mombongo ezalaki kopesama mpo na bamalasi ya ndenge nyonso oyo eleki kitoko mpe mpo na mabanga ya ntalo ya ndenge nyonso mpe mpo na wolo.+23 Harane,+ Kane ná Edene,+ bato ya mombongo ya Sheba,+ Ashure+ mpe Kilimada bazalaki bato na yo ya mombongo.24 Bazalaki bato na yo ya mombongo ya bilamba ya kitoko, ya bilamba ya komizipa oyo esalemi na nsinga ya bule mpe na nsinga ya langi ndenge na ndenge, ya batapi oyo esalemi na bilamba ya langi mibale, ya bansinga oyo batongátongá mpe oyo ebongisamá makasi, na esika na yo ya mombongo.25 “‘“Bamasuwa ya Tarasisi+ ezalaki milɔngɔ na yo ya baleki-nzela mpo na biloko na yo ya kosomba, bongo otondaki mpe okómaki na lokumu mingi na katikati mpenza ya mbu.+26 “‘“Na kati ya mai minene nde baoyo bazalaki kolúka yo bamemi yo.+ Mopɛpɛ ya ɛsti epanzi yo na katikati mpenza ya mbu.+27 Biloko na yo ya motuya mpe biloko na yo oyo ebombamá,+ biloko na yo ya kosomba,+ bato na yo ya masuwa mpe bamatelo na yo,+ bato na yo oyo babambaka bampota ya masuwa+ mpe baoyo basombaka biloko na yo ya mombongo mpe bato na yo nyonso ya bitumba,+ baoyo bazali na kati na yo mpe na lisangá na yo mobimba, baoyo bazali na katikati na yo,—bakokwea na katikati mpenza ya mbu, na mokolo ya kokwea na yo.+28 “‘“Ntango lokito ya koganga ya bamatelo na yo ekobima, bamboka ya zamba ekoningana.+29 Mpe baoyo nyonso basimbaka nkai, bato ya masuwa, bamatelo nyonso ya mbu, bakokita mpenza na bamasuwa na bango; bakotɛlɛma na mokili.+30 Mpe bakoyokisa mpenza mongongo na bango mpo na yo mpe bakoganga na koganga ya mawa.+ Mpe bakobwaka putulu na mitó na bango.+ Bakomibalola na putulu ya mɔtɔ.+31 Mpe basengeli komisala libandi, ɛɛ libandi, mpo na yo,+ mpe bakokanga ngɔtɔ na loketo,+ mpe bakolela yo na kolela ya mawa na molimo,+ ná koganga ya kolela ya bololo.32 Mpe ya solo, bakobimisela yo loyembo ya mawa wana bazali kolela mpe bakoyembela yo boye:+“‘“‘Nani azali lokola Tire,+ lokola ye oyo akangisami monɔkɔ na katikati ya mbu?+33 Ntango biloko na yo ya mombongo+ ezalaki kouta na katikati ya mbu,+ otondisaki bato ya bikólo mingi.+ Na ebele ya biloko na yo ya motuya mpe na biloko na yo ya kosomba, okómisaki bakonzi ya mabele bazwi.+34 Sikoyo, mbu epanzi yo, na kati ya bozindo ya mai mingi.+ Bongo biloko na yo ya kosomba mpe lisangá na yo mobimba,+ ekwei na katikati na yo.35 Bato nyonso oyo bafandi na bisanga+—bakotikala mpenza minɔkɔ polele na kokamwa liboso na yo, mpe bakonzi na bango bakolɛnga na nsɔmɔ.+ Bilongi ekobulungana mpenza.+36 Bongo bato ya mombongo na kati ya bato ya bikólo, bakobɛta mpenza piololo mpo na yo.+ Nsɔmɔ ya pwasa, yango nde okoyoka mpenza, mpe okozala lisusu te mpo na ntango oyo etyami ndelo te.’”’”+


text:
LITEYA 47
Yehova apesaki Eliya makasi
Ntango Yezabele ayokaki makambo oyo ekómelaki basakoli ya Baala, asilikaki makasi. Atindelaki Eliya nsango oyo: ‘Lobi, okokufa lokola basakoli ya Baala.’ Eliya abangaki makasi mpe akimaki na esobe. Abondelaki Nzambe ete: ‘Yehova, nakokoka lisusu te. Nakufa na ngai kaka.’ Eliya alɛmbaki mpe alalaki na nse ya nzete moko.
Anzelu moko alamwisaki ye mpe alobaki na ye na boboto ete: ‘Tɛlɛmá, lyá.’ Eliya amonaki limpa moko likoló ya mabanga oyo ezalaki na mɔtɔ mpe elokó ya mai. Alyaki, amɛlaki mai mpe alalaki lisusu. Anzelu alamwisaki ye lisusu mpe alobaki: ‘Lyá. Osengeli kozwa makasi mpo na mobembo na yo.’ Na yango, Eliya alyaki lisusu. Na nsima, asalaki mobembo mikolo 40 butu moi, tii na Ngomba Horebe. Kuna, akɔtaki na kati ya mobenga moko mpo na kolala. Kasi Yehova asololaki na ye. Atunaki ye: ‘Eliya, ozali kosala nini awa?’ Eliya azongisaki: ‘Bayisraele batosi te elaka oyo bapesaki yo. Babebisi bitumbelo na yo mpe babomi basakoli na yo. Sikoyo, bazali koluka koboma mpe ngai.’
Yehova alobaki na ye: ‘Kende mpe tɛlɛmá likoló ya ngomba.’ Liboso, mopɛpɛ moko ya makasi elekaki wana. Ya mibale, mabele eninganaki. Na nsima, mɔtɔ epelaki. Na nsuka, Eliya ayokaki mongongo moko ya kimya, ya nse. Azipaki elongi na kazaka na ye mpe abimaki libándá ya mobenga. Yehova atunaki ye ntina oyo akimaki. Eliya alobaki: ‘Natikali kaka ngai moko.’ Kasi Yehova ayebisaki ye: ‘Otikali yo moko te. Ezali na bato 7 000 na Yisraele oyo bazali kaka kosambela ngai. Kende mpe tyá Elisha mosakoli na esika na yo.’ Na mbala moko, Eliya akendaki mpe asalaki ndenge Yehova ayebisaki ye. Yehova akoki mpe kosalisa yo soki olingi kosala makambo oyo asɛngi? Ɛɛ, akosalisa yo. Tólobela likambo moko oyo esalemaki ntango mbula ezalaki konɔka te.
“Bómitungisa ata na likambo moko te, kasi na makambo nyonso na libondeli mpe na lilɔmbɔ ná matɔndi, kosɛnga na bino eyebana epai ya Nzambe.”—Bafilipi 4:6


text:
LAMUKÁ! Sanza ya Août 2015 | Baselile na yo—Bibliotɛkɛ moko ya kokamwa mpenza!
Koyeba ndenge ADN ezalaka ezalaki likambo ya ntina mingi oyo esalisi bato ya siansi báyeba mpenza ndenge bomoi ezalaka.
ELOBELI TITRE YA EZIPELI
Baselile na yo—Bibliotɛkɛ moko ya kokamwa mpenza!
Nini etindaki bato minene ya siansi batika kondima liteya ya evolisyo?
LISALISI MPO NA LIBOTA
Koteya mwana komipekisa
Kopesa mwana eloko nyonso oyo azali na yango mposa, ozali kopimela ye eloko moko oyo eleki ntina.
Koyekola Biblia elendisaka moto ayeba kotánga mpe kokoma
Josefina akomisaki nkombo na kelasi ya koyekola kotánga mpe kokoma ya Batatoli ya Yehova ntango azalaki na mbula 101. Afutaki mbongo?
BIBLIA ELOBI NINI?
Kokanga motema
Biblia etye ndelo na likambo etali kokanga motema?
Akangamaki na mateya oyo andimaka
Song Hee Kang alongaki mpenza mokakatano oyo etali sante na ye, oyo etyaki kondima na ye na komekama ntango azalaki na mbula 14.
EBIMÁ KAKA YANGO MOKO?
Baangrenaje ya mwa nyama babengi cigale bossue
Ezalaka na ntina mingi mpo mwa nyama yango ezala na likoki ya kopumbwa makasi mpe na ndenge ya malamu.
Makambo mosusu
Tosá baboti na yo
Mpo na nini kotosa baboti ezali na ntina? Talá video oyo mpo ozwa eyano elongo na Caleb.


text:
Jouer drigombaki-music FILA BASELE - 3 EME HEURES (GRANDE SIGNATURE)
dallas yolo, Posté le dimanche 21 février 2010 13:41
DIDIER LACOSTE MPANGI MY FOUDRE DANGER OZALI NA IMPACT OLEKI BANGO KINGONGOLO TIR AU BUT EZALI SUKA NA ALBUM
zazaza, Posté le mercredi 10 février 2010 16:42
kelly nsumbu yo na ivpp ata bosangani bokokàka lacoste te po lacoste aza aime danger et pius biso ba fan na ye tolela ye grave apres disque biso pe tokobeta ba grande sale bokomona ndenge batu bakosepela
KELLY NSUMBU O.JE.S 2 PARIS, Posté le mercredi 10 février 2010 16:11
AH AH AH IVPP OZA NA RAISON
AIME, Posté le mardi 09 février 2010 05:48
NDAKI DRIGO SALA MUSALA NAYO NDENGE MOTEMA NAYO ESENGI LACOSTE AZALI GRAND TOZALI NA BESOINYABA INFO YA DIDIER LA COSTE SVP MEME SON YA EVOLUTION YA STUDIO PREPARATION AU BUT KINGONGOLO MERCI DRIGO MBAKI
jeancy, Posté le mardi 09 février 2010 05:43
mobutu vanda nayo oyebi musik te mikolo oyo LACOSTE KINGONGOLO BINO LE ZAZA VOUS ETE foux??????
SANDRALINA BA BEAUTE, Posté le lundi 08 février 2010 23:16
BANDEKO NANGA BOTIKA NABINO KOBOMANA PO VIEUX NA NGA SOLEIL WANGA NDE DANGER FEUILE DE LAURIE NDE FIN MIKOLOYO TO PESA TEMPS NA TEMPS MOPAO OLOBA BOKO COMPRENDRE OYO AZA NA MATOYI YAKO YOKA AYOKA MERCI!!
MOBUTU, Posté le lundi 08 février 2010 18:08
YOPE KAKA LACOSTE LUKA ELOKO MUSUSU LACOSTE AKUFA OU ALOR KANGA BLOG
IVPP POLELEPOLELE, Posté le lundi 08 février 2010 17:46
KAKA TITRE YA PAMBA DEJA ELEMBA KINGONGOLO............SIAAAAAAAAAA..........ESALAKA KUTU A LA UNE DES JOURNAUX TE LOLA BA MASTA MISUSU BA SALA....IL NE PAS ENCORE TROP TARD POUR REINTEGRER L'UN DES GROUPES STABLE A KINSHASA.....UN HOMME AVERTI EN VAUT DEUX
YOUBA, Posté le lundi 08 février 2010 15:05
NAZALI CONGOLAIS YA BRAZZA NAZALI FANS MONENE YA LACOSTE NA VANDAKA NA PARIS . MAIS BINO BANA KIN BOZALI MITEMA MABE . NDENGE NINI BOLINGI KOMONA LACOSTE LOKOLA MUSICIEN YA PAMBA . BOTIKA KIMOTEMA MABE LACOSTE AZALI GRAND MUSICIEN . NA LELAYE MAKASI. BA NA KI . MAWA TROP BINO NA BINO BOZALI KOFINGANA . YO IVPP OZALI NANI YANGO. MEMEPAS PRODUCTEURE . OZALI NA RIEN NA VIE KANGA MBANGA NAYO
CELEO, Posté le lundi 08 février 2010 14:57
MOKO TONGA NAYEBI BA COURAGE NAYO. OBETA BA GRAND HOTEL ESIMBA KINGONGOLO MASTA EKOSIMBA KOLANDA BA JALOUX TE. MPIAKA YA POTO MOTO EZO SALA BANGO
HONO, Posté le lundi 08 février 2010 14:55
IVPP OZALAKA NDOKI MONENE LOLO AKOTISELI BISO. YANGO OZALI KOYINA GRAND PRETRE LACOSTE . IVPP OLIA MUANA NDEKO NAYO YA MUASI. OYO AZALAKI KOFUTELA NA KINDELE. KIE......KIE...... NDOKI OKOKOKA LACOSTE TE. TONDOLO NA BISO MOTO YABA MOMI GRAND CHANTEURE . O SUKI TOZALI NAYO MAYELE OKOKIMA BLOQ OYO.
GOGO, Posté le lundi 08 février 2010 14:45
IVPP YO OZALI LIKATA YANGO LOLO AYEBIYO BIEN MUANA MALUKA. MARIE PAUL AZALI MUSICIEN PREUVES EZALI TE. ABETA FIKIN . TOTALAYE. LACOSTE APETA BA GRAND HOTEL. SOEUR NAYO AZALAKI . MOKOLO LACOSTE AKENDEKI KOKATA NDEKO NAYO NA APRES NDULE YANGO. BISO TOZALI NA SIMA LACOSTE . TOZALI KOZELA KINGONGOLO YANGO NDE
IVPP POLELEPOLELE, Posté le lundi 08 février 2010 13:45
MARIE PAUL A DEJA FAIS SES PREUVES TOUT LE MONDE LE SAIS....................LACOSTE....MALELA MAWA...LIBULU ATIMOLA YA MOKO EZO KOMA KAKA MOZINDO AZOKOTA AZO DINDA KAKA TI AKO LIMWA
koko, Posté le lundi 08 février 2010 13:20
lacoste tozali sima nayo kolanda ivpp te azali muana malueka abongisa nanu lopango na bango avant afinga yo. lacoste azali musicien ya kitoko biso tolelaye biso bana panama
LOLO, Posté le lundi 08 février 2010 13:17
IVPP POLELE . MASOKO SOLO. MUANA MALUEKA MONGO MOKO BOYE. AYA NA POTO NA BANA SUEDE SUEDE LOKOLA NGULU. KIE......KIE.... LACOSTE AKOYA NABA MUSICIEN NAYE NA POTO. TOPESA LACOSTE CHANCE. AYEBI NDULE. TOBOYI TE CONCERT YA FIKIN EZALAKA OFELE. TIA MARIE PAUL SOKI AKOZUA BATO. OZALI ZOBA BONGISA NANU LOPANGO NABINO EDINDAKA NA MAYI SOKI MULA ENOKI. BA YAYA NAYO YA BASI LACOSTE ASIBA BANGO NIOSO. YANGO OLINGAKAYE TE. NAYEBIYO BIEN IVPP.
IVPP POLELEPOLELE, Posté le lundi 08 février 2010 12:52
BA CONCERTS YA FIKIN EPOLA POLA,,BATU BAKOTAKA OFELE MINGI MINGI NDE BA SHEGUE,,,,,WANA NA POTO TOCONTAKA YANGO TE...............MAISON MERE PREMIER DISQUE BASALA EMEMa BANGO NA POTO,,,,,,,FALLY IPUPA DROIT CHEMIN EMEMA YE NA NA BA NDULISTE NAYE GRANDE TOURNEE EUROPEENNE,,,,FERRE GOLA PAREIL SENS INTERDIT EMEMA YE NA MIKILI NA ORCHESTRE ,,,,,,SIKOYO LACOSTE NABINO ABETA SALLE NINI NA POTO NA DISC NAYE WANA YA LIBOSO? ATIKA MUSIQUE SOLO........LOKOLA WERRA AKUMISA YE,,,,AZONGA NAYE CHEZ WERRA SON,,,IL'EST ENCORE TEMPS MON FRERE LACOSTE
deps, Posté le lundi 08 février 2010 12:28
yo milshake lacoste aza na g5 et puis yo soki oyebaka te na yebisa yo lelo yeba que na g5 ba cha nteur baza kaka 2donc lacoste masta ferre oyo ti lelo bazo longola biso soni partout eupreuve eza na ba misala tala ndenge fikin etondaki et puis oyo ezali kosala bino ezali nde jalousie po lacoste aza na ba guerre na bino wana ya salite te mais azo niata bino kala te na kingongolo album oyo ezali kosalama malembe malembe na assurrance que ekozala grave et puis il falait omona ba clips lacoste asalaki na masola jjour tolekaki na bxl epayi ya masola eza danger donc kingongolo esi esili lacoste akolakisa bino musala
milkshake, Posté le lundi 08 février 2010 11:34
blog oyo ezalaka ya Lacoste ou? Kaka ba lacoste, musicien sans impact. Album moko te. kingongolo naye depuis 2008 ebimi nanu te.
Ye aza na G5 te!
zabamenga, Posté le lundi 08 février 2010 11:30
yo ivpp libolo ya maman na yo lisusu lacoste asala yo nini ,? tika nayo komba ya lacoste po ayebi yo te akotikala ata koyeba yo te po a boulaka na ye yo te werra kutu ye moko awuti kokumisa lacoste na intervieux na maruis po ayebi oyo lacoste azali kosala na kin et puis amona ba plein lacoste asalaka na ba grand hotel na kin yo nini po na lacoste asala la yo nini soki azua mwasi na yo loba tika ye calme
IVPP POLELEPOLELE, Posté le lundi 08 février 2010 10:52
TIKA NDULE MASTA IL Y'A ENCORE DU TMPS POUR INTEGRER UN GROUPE QUI EST EN FORME COOMME MAISON MAIRE QUARTIER LATIN CHEZ FALLY OU FERRE. LACOSTE TU CHANTE TRES BIEN, MAIS T'ES PAS FAIT POUR ETRE LEADER, MEME MAISON MERE A L'EPOQUE N'AVAIS PAS MIS BEAUCOUP DE TEMPS COMME TOI POUR DECOLLER ET ILS AVAIENT PAS BEAUCOUP DE MOYENS COMME TOI T'AS EU POUR DECOLLER EN PLUS EN EUROPE. ECOUTE BEAUCOUP DES JEUNES DE LA G5 SONT APPELLES, MAIS JUSTE DEUX PERSONNES SONT ELUS, FALLY DICAP ET.....................................................BINO MOKO BOLOBA KOMBO DE LA DEUXIEME PERSONNE.............................
Design by drigombaki
Abonne-toi à mon blog ! (10 abonnés)


text:
GALATIA
GALATIA 1
1 Ngai Polo, mopostolo oyo abengamaki na bato te, kasi na Yesu Kristo mpe na Nzambe Tata oyo asekwisaki ye kati na bakufi,
2 na bandeko nyoso oyo bazali na ngai elongo, totindi mokanda oyo na mangomba ya Galatia.
3 Tika ete bozua ngolu mpe kimia oyo ewuti na Nzamne Tata mpe Nkolo na biso Yesu Kristo
4 ye oyo amipesaki mpo na masumu na biso, mpo ete mokano ya Nzambe mpe Tata na biso, akangola biso na mokili ya mabe ya tango oyo.
5 Tika ete azwa nkembo libela na libela amen!
6 Nazali kokamwa mingi mpo na komona ndenge botiki noki mpenza moto oyo abengaki bino na nzela ya ngolu ya Kristo, mpo na kolanda « Sango Malamu mosusu,
7 nzoka nde Sango Malamu mosusu ezali te. Kasi ezali na bato oyo bazali kotia mobulu kati na bino mpe balingi kobongola Sango Malamu ya Kristo.
8 Kasi ezala biso to mpe anzelu awuti na likolo, ateyi bino « Sango Malamu mosusu » oyo ekeseni na Sango Malamu oyo toteyaki bino, tika ete alakelama mabe.
9 Ndenge tolobaki yango liboso, sik’oyo mpe nalobi yango lisusu: soki moto moko ateyi bino Sango Malamu mosusu oyo ekeseni na Sango Malamu oyo boyambaki, tika ete alakelama mabe.
10 Sik’ oyo bokanisi nini ? Nazali koluka bato bandima ngai to Nzambe andima ngai ? Soki nazali naino kosepelisa bato, wana nalingaki kozala mosali ya Kristo te.
11 Bandeko, nalingi boyeba yango ete Sango Malamu oyo nateyaki bino, ewutaki na moto te.
12 Pamba te , nazwaki yango na moto te, Kasi Yesu Kristo moto alakisaki ngai yango.
13 Pamba te, bosi boyoka ezaleli oyo nazalaki na yango: kala na tango nazalaki na kondima ya bayuda, ndenge nazalaki konyokola lingomba ya Nzambe mpe ndenge nazalaki kosala nyoso mpo na kopanza yango.
14 Nalekaki baninga na ngai mingi ya bayuda oyo tozalaki na bango bambula moko, na makombo etali kondima ya bayuda. Mpe nazalaki na molende mingi penza mpo na oyo etali bokoko ya bokoko na ngai.
15 Kasi tango Nzambe, ye oyo aponaki ngai wuta na libumu ya mama na ngai, mpe abengaki ngai na ngolu na ye,
16 asepelaki ete alakisa ngai Mwana na ye mpo nateya ye epai
ya bato oyo bazali bayuda te, nalukaki toli epai ya moto moko te,
17 mpe nakendaki na Yeruzalem te mpo na kokutana na baoyo bakomaki bapostolo liboso na ngai, kasi nakendeki na Arabia mpe nazongaki lisusu na Damas.
18 Sima ya bambula misato, bongo nakendaki na Yeruzalem mpo na koyebana na Piere. Mpe navandaki na ndako na ye mikolo zomi na mitano.
19 Namonaki mopostolo mosusu te, kaka Zaki ndeko ya Nkolo.
20 Nzambe azali temwe na ngai, ete oyo nazali kokomela bino ezali lokuta te.
21 Sima na yango, nakendeki na mikili ya Siriya mpe na Silisiya.
22 Nzokande bato ya mangomba ya Yudeya, oyo bazalaki kati na Kristo, bayebaki ngai te.
23 Bazalaki kaka koyoka sango ete: "Moto oyo azalaki konyokola biso kala, akomi sik'oyo koteya kondima oyo ye alingaki koboma."
24 Bongo bazalaki kokumisa Nzambe mpo na ngai.
GALATIA 2
1 Sima ya bambula zomi na minei, nazongaki lisusu na Yeruzalem elongo na Barnabas, namemaki mpe Tito.
2 Nakendeki kuna mpo na kotosa emoniseli oyo namonaki, mpe nazalaki kolimbolela bango Sango Malamu oyo nazalaki koteya kati na bato oyo bazali bayuda te. Kasi nasalaki yango na esika ya biso moko kaka, epai bato oyo bazalaki komonana ete bazali bakambi, na kobanga ete mosala oyo nasalaki kala mpe oyo nazali kosala sik'oyo emonana pamba.
3 Yango wana, ata Tito oyo azalaki na ngai elongo, atako azalaki mogreki, batindaki ye na makasi te ete akatisa Nzoto.
4 Kasi likambo yango ebimaki mpo na bandeko ya lokuta oyo bakotaki kati na biso na mayele mabe, oyo bakotaki kaka mpo na kotala bonsomi oyo tozali na yango kati na Kristo Yesu, mpo
ete bakomisa biso bawumbu.
5 Kasi tondimaki makambo ya bato wana te ata mpo na mwa tango, mpo ete solo ya Sango Malamu etikala elongo na bino.
6 Nzokande, bato oyo bazalaki komonana ete bazali bato ya tina mingi - ata bazalaki bato ya ndenge nini, wana etali ngai te, pamba te Nzambe atalaka elongi ya moto te - bato wana babakisaki eloko moko te na mateya na ngai.
7 Nzokande, bamonaki ete Nzambe apesaki ngai mokumba ya koteya Sango Malamu na bato oyo bazali bayuda te, ndenge moko mpe apesaki Piere mokumba ya koteya yango epai ya bayuda.
8 Pamba te, moto oyo azalaki kosala kati na Piere mpo azala mopostolo ya bayuda, azalaki mpe kosala kati na ngai mpo nazala mopostolo ya bato oyo bazali bayuda te.
9 Bongo Zaki, Piere mpe Jean, baoyo bazalaki komonana lokola makonzi ya Lingomba, bandimaki ete Nzambe apesaki ngai mokumba wana; yango wana bapesaki biso mbote, ngai na Barnabas, mpo na kolakisa ete tokomi lisanga moko. Bongo bamonaki malamu ete biso tokende epai ya bato oyo bazali bayuda te, mpe bango bakende epai ya bayuda.
10 Basengaki biso kaka ete, tokanisaka kosunga babola. Mpe nasalaki nyonso mpo na kokokisa mokumba yango.
11 Kasi tango Piere ayaki na Antioshe, naboyaki ezaleli na ye liboso ya bandimi, pamba te asalaki mabe.
12 Pamba te, liboso ete bato oyo bawutaki epai ya Zaki bakoma, Piere azalaki kolia esika moko na bandeko oyo bazalaki bayuda te. Kasi tango bakomaki, abendaki nzoto mpe akabwanaki na bango, mpo azalaki kobanga bayuda.
13 bayuda mosusu basanganaki na kokosana na ye, na ndenge ete ata Barnabas mpe alandaki kokosana na bango.
14 Kasi tango namonaki ete bazalaki kotambola sembo te, na ndenge solo ya Sango Malamu ezali kosenga, nalobaki na Piere na miso ya bandimi nyonso: "Soki yo moto ozali moyuda, ozali kolanda ezaleli ya bato oyo bazali bayuda te, kasi ozali kolanda te ezaleli ya bayuda, bongo ndenge nini ozali kotinda bato oyo bazali bayuda te balanda ezaleli ya bayuda?
15 Biso baoyo tozali bayuda ya mbotama, kasi tozali bato ya bikolo mosusu te baoyo bazali bato ya masumu,
16 toyebi ete moto akoki kokoma sembo te na nzela ya kotosa Mibeko, kasi kaka na nzela ya kondima Yesu Kristo. Yango wana, biso mpe tondimelaki Kristo Yesu na tina ete Nzambe akomisa biso sembo na nzela ya kondima oyo tozali na yango kati na Kristo, kasi ezali te mpo na kotosa Mibeko. Pamba te, moto moko te akoki kokoma sembo na nzela ya kotosa Mibeko.
17 Nzokande, tango tozali koluka kokoma sembo kati na Kristo, emonani polele ete biso moko mpe bayuda tozali bato ya masumu; yango elingi koloba ete Kristo azali mosali ya masumu? Ata moke te!
18 Pamba te, soki nazali kotonga lisusu makambo oyo ngai napanzaki, wana elakisi ete nazali mobuki ya Mibeko.
19 Pamba te ngai, na nzela ya Mibeko, nazali mokufi mpo na Mibeko, mpo ete nakoka kozala na bomoi mpo na Nzambe.
20 Basi'babaka ngai na ekulusu elongo na Kristo; mpe nazali na bomoi te, kasi Kristo nde moto azali na bomoi kati na ngai. Bomoi oyo nazali na yango sik'oyo kati na nzoto, nazali na yango na nzela ya kondima kati na Mwana ya Nzambe, ye alingaki ngai mpe amikabaki mpo na ngai.
21 Natie ngolu ya Nzambe pembeni te, pamba te soki bato bakoki kokoma sembo na nzela ya kotosa Mibeko, wana Kristo akufaki kaka pamba.
GALATIA 3
1 Bato ya Galatia, bozali liboma! Nani aloka bino? Nzokande, balimbolelaki bino polele penza ndenge babakaki Kristo na ekulusu.
2 Nalingi kotuna bino kaka motuna moko: Bozwaki Molimo na nzela ya kotosa Mibeko, to na nzela ya kondima Sango Malamu oyo boyokaki?
3 Ndenge nini bokomi liboma boye? Bobandaki na molimo, bongo bolingi kosukisa sik'oyo na makasi na bino moko?
4 Boni, bonyokwamaki mingi kaka pamba soki ya solo ete ezalaki kaka mpo na pamba?
5 Nzambe oyo apesaki bino Molimo na ye mpe asalaki makamwisi kati na bino, bokanisi ete asalaki yango mpo botosaka Mibeko, to mpo bondimaki Sango Malamu oyo boyokaki?
6 Botala Abraham: 'andimelaki Nzambe, mpe mpo na kondima na ye, Nzambe andimaki ye lokola moto na sembo.'
7 Bongo, boyeba ete baoyo bazali na kondima bango nde bazali penza bana ya Abraham.
8 Makomi elobaki yango liboso ete, tango ekoka, ete Nzambe akokomisa sembo bato oyo bazali bayuda te na nzela ya kondima, mpe liboso penza, ayebisaki Abraham sango malamu oyo: 'Bato ya bikolo nyonso bakozwa mapamboli na nzela na yo!'
9 Yango wana, baoyo bazali na kondima basi'bazwa mapamboli elongo na Abraham moto ya kondima.
10 Kasi baoyo batiaka elikya na kotosa Mibeko, bango nyonso bazali na nse ya lisumu; pamba te ekomama: 'elakeli mabe ezala na moto nyonso oyo akokoba te kosala makambo nyonso oyo ekomama na buku ya Mibeko.'
11 Boye ezali polele ete: na miso ya Nzambe moto moko te akoki kokoma sembo na nzela ya Mibeko, pamba te:' Moto na sembo akozala na bomoi mpo na kondima!'
12 Kasi Mibeko ewuti na kondima te, nzokande: 'Moto oyo akosala makambo oyo Mibeko etindaka, akozala na bomoi na nzela na yango.'
13 Kristo akangola biso na lisuma oyo Mibeko ezalaki komemisa biso, awa akomaki lisuma mpo na biso, pamba te ekomama: 'Elakeli mabe ezala na moto nyonso oyo babaki na nzete.'
14 Esalamaki bongo, mpo ete kati na Kristo Yesu, lipamboli ya Abraham ekomela bato oyo bazali bayuda te, mpo ete tozwa na nzela ya kondima Molimo oyo Nzambe alakaki.
15 Bandeko na ngai, tika nazwa ndakisa moko ya makambo oyo tomonaka mokolo na mokolo: soki moto asili kokoma mokanda mpo na koyokana likambo moko na moninga na ye, moto moko te akoki kolongola to kobakisa makambo mosusu na likolo ya makambo oyo esi'ekomamaki.
16 Nzokande, Nzambe atiaki bilaka na ye na Abraham mpe na mokitani na ye. Makomi eloba ete: "Na bakitani na ye", lokola nde ezalaki mpo na bato ebele; kasi " 'Na mokitani na yo", elakisi moto moko kaka: ye nde Kristo.'
17 Nalingi koloba boye: Mibeko oyo eyaki sima ya bambula nkama minei na ntuku misato, ekoki koboma te boyokani oyo Nzambe atia liboso penza na Abraham, na ndenge ete ekomisa elaka eloko pamba.
18 Pamba te, soki bomengo oyo Nzambe apesaka ezwamaka na nzela ya Mibeko, wana bomengo oyo Nzambe apesaka eleki kozwama te na nzela ya elaka. Kasi Nzambe kati na ngolu na ye, apesaki yango na Abraham na nzela ya elaka.
19 Bongo mpo na nini Mibeko? Babakisaki yango mpo na kolakisa soki lisumu ezali eloko nini, kino tango mokitani oyo Nzambe apeselaki elaka ayaki. Nzambe asalelaki baanzelu mpo na kopesa Mibeko na moto oyo azongisaka boyokani.
20 Nzokande, moto oyo azongisaka boyokani azalaka mozongisi ya boyokani kaka ya moto moko te; kasi Nzambe azali moko.
21 Bongo Mibeko, etelemelaka bilaka ya Nzambe? ata moke te! Pamba te, soki ezali na mobeko mpe epesamaki oyo ekokaki kopesa bomoi, wana moto akokaki kokoma sembo na nzela ya mobeko.
22 Kasi Makomi elobi ete, mokili mobimba ezali na boloko ya masumu, mpo ete elaka epesama na bandimi na nzela ya kondima Yesu Kristo.
23 Liboso ete kondima eya, tozalaki na boloko ya Mibeko, tozalaki ya kokangama mpo na kozela kondima oyo esengelaki komonisama.
24 Yango wana, Mibeko ezalaki mokengeli oyo ezalaki na mokumba ya komema biso na Kristo, mpo ete tokomisama sembo na nzela ya kondima.
25 Kasi lokola kondima eyaki, tozali lisusu te na nse ya bokonzi ya Mibeko.
26 Pamba te, bozali bino nyonso bana ya Nzambe na nzela ya kondima kati na Kristo Yesu.
27 Pamba te, bino nyonso oyo bozwaki libatisi kati na Kristo, bosi'bolata Kristo.
28 Yango wana, bokeseni ezali lisusu te kati na bayuda na bagreki, kati na bawumbu na bato ya bonsomi, kati na mibali na basi, pamba te bino nyonso bozali se moto moko kati na Kristo Yesu.
29 Soki bozali bato ya Kristo, bozali mpe bana ya Abraham, mpe bokozwa biloko oyo Nzambe alakaki.
GALATIA 4
1 Makambo oyo nazali koloba, elobi boye: na tango moto oyo batikeli bomengo azali naino mwana moke, azali na bokeseni te na mowumbu, atako ye nde azali nkolo ya biloko nyonso;
2 akotikala na maboko ya bato oyo bakobanda kobatela ye mpe kotala bomengo oyo batikeli ye kino tango akokokisa bambula oyo tata na ye akataki.
3 Biso mpe ndenge moko, tango tozalaki naino bana mike, tozalaki na nse ya bowumbu ya milimo oyo ekambaka mokili.
4 Kasi awa tango Nzambe akataki ekokaki, atindaki Mwana na ye, abotamaki na mwasi, na nse ya bokonzi ya Mibeko,
5 mpo ete akangola bato oyo bazalaki na nse ya bokonzi ya Mibeko, mpo tokoka kokoma bana na Nzambe.
6 Mpe lokola bozali bana na ye, Nzambe atindaki na kati ya mitema na biso Molimo ya Mwana na ye, oyo agangaka: 'Abba, elingi koloba "Tata".
7 Yango wana, ozali lisusu mowumbu te, kasi mwana. mpe, soki ozali mwana, Nzambe akokomisa yo mpe mokitani ya bomengo.
8 Liboso, tango boyebaki Nzambe te, bozalaki bawumbu ya biloko oyo, na lolenge na yango, ezalaki banzambe te.
9 Kasi sik'oyo boyebi Nzambe, to nakoki koloba ete, sik'oyo Nzambe ayebi bino, bongo ndenge nini bozongeli lisusu milimo oyo ezangi nguya mpe tina, mpo bokoma lisusu bawumbu na yango?
10 Bozali kotosa mikolo, basanza, batango mpe bambula!
11 Nazali kobanga mingi mpo na bino, mpo ete tango mosusu, mosala oyo nasalaki epai na bino eleka kaka pamba.
12 Bandeko na ngai, nabondeli bino ete bozala lokola ngai, pamba te ngai mpe nazali lokola bino. Bosalaki ngai mabe moko te.
13 Boyebi malamu ete ezali maladi nde epesaki ngai nzela mpo na koteya bino Sango Malamu na mbala ya liboso.
14 Mpe atako maladi na ngai ezalaki motungisi mpo na bino, kasi botiolaki ngai te mpe boboyaki ngai te, nzokande boyambaki ngai lokola anzelu ya Nzambe, lokola ye moko Kristo Yesu.
15 Esengo oyo ezalaki kati na biso ekeyi wapi? Pamba te, nazali kotatola yango ete: soki yango ekokaki kosalama, mbele bolingaki kolongola miso na bino mpo na kopesa ngai yango.
16 Bongo sik'oyo nakomi monguna na bino mpo nazali kolobela bino makambo ya solo?
17 Bato wana bazali kotia molende mpo babenda bino, kasi mpo na makanisi ya malamu te. Balingi kaka bakabola bino na ngai, mpo bokangama na bango.
18 Ezali malamu kozala na molende, na makanisi ya malamu, mpe kozala bongo tango nyonso, kasi kaka te soki nazali na bino elongo.
19 Bana na ngai ya bolingo, nazali lisusu koyoka pasi mingi mpo na bino lokola mwasi oyo alingi kobota, kino tango Kristo akosalama kati na bino.
20 Nazali na posa mingi mpo na kozala sik'oyo elongo na bino, mpe kobongola elobeli na ngai, pamba te nazali kokamwa mingi mpo na bino.
21 Bino baoyo bolingaka kozala na nse ya bokonzi ya Mibeko, boyebisa ngai naino: boyokaka te makambo oyo Mibeko eloba?
22 Pamba te, ekomama ete Abraham azalaki na bana mibale ya mibali, moko na mwasi oyo azalaki ya bowumbu, mpe mosusu na mwasi ya bonsomi.
23 Mwana ya mwasi ya bowumbu abotamaki lokola bato nyonso; kasi mwana ya mwasi ya bonsomi abotamaki mpo na elaka oyo Nzambe apesaki.
24 Tolimbola yango lokola lisese: basi wana mibale bazali kolakisa boyokani mibale. Boyokani oyo ewutaki na ngomba ya Sinai mpe ebotaki bana ya bowumbu: yango nde Agar.
25 Bongo Agar azali lokola ngomba ya Sinai oyo ezali na mokili ya Arabia. Akokani na mboka ya Yeruzalem ya sik'oyo, pamba te ezali na bowumbu elongo na bana na yango.
26 Kasi Yeruzalem ya Likolo ezali na bonsomi; mpe yango nde ezali mama na biso.
27 Pamba te, ekomama: 'Yo mwasi oyo obotaka te, sepela, sepela mingi mpe ganga makasi, Yo mwasi oyo naino oyoki pasi ya kobota te. Pamba te, bana ya mwasi oyo basundola bakozala mingi penza, koleka bana ya mwasi oyo azali na libala.
28 Nzokande bino bandeko na ngai, bozali bana ya elaka lokola Izaki.
29 Na tango wana, mwana oyo abotamaki ndenge bato nyonso babotamaka, azalaki konyokola mwana oyo abotamaki na nguya ya Molimo. Ezali mpe ndenge moko mpo na sik'oyo.
30 Kasi Makomi ezali koloba nini? 'Bengana mowumbu na mwana na ye, pamba te mwana ya mowumbu akokaki kozwa bomengo te elongo na mwana na mwasi ya bonsomi.'
31 Yango wana bandeko na ngai, biso tozali bana na mwasi ya bowumbu te, kasi bana na mwasi ya bonsomi.
GALATIA 5
1 Kristo asi'akangola biso mpo tozala na bonsomi ya solo. Yango wana, botelema ngwi mpe bozonga lisusu na bowumbu te.
2 Ngai Polo nayebisi bino boye: soki bozali kokatisa nzoto, wana Kristo azali lisusu na tina te mpo na bino.
3 Nazali koyebisa bino lisusu ete, moto nyonso oyo akokatisa nzoto, asengeli kotosa makambo nyonso oyo Mibeko etindaka.
4 Bino bato oyo bolukaka kokoma bato na sembo mpo na kotosa Mibeko, bozali ya kokabwana na Kristo mpe bolongwe na nse ya ngolu ya Nzambe.
5 Pamba te, biso na nzela ya Molimo, tozali kozela na elikya nyonso ete tokoma sembo mpo na kondima.
6 Pamba te, kati na Kristo Yesu, ata tokatisi nzoto to tokatisi te, nyonso wana ezali na tina te. Kasi likambo eleki na tina ezali nde kondima oyo emonanaka na nzela ya bolingo.
7 Bozalaki kokima mbangu malamu, bongo nani atelemisaki bino mpo ete botika kotosa makambo ya solo?
8 Likambo ya ndenge wana ewuti te na moto oyo abengaki bino.
9 "Mwa kisi ya mapa ya moke evimbisaka poto-poto nyonso ya mapa."
10 Nazali na elikya kati na Nkolo ete, bokozala na makanisi mosusu te. Kasi moto oyo ayeli bino mobulu, azala nani, akozwa
etumbu.
11 Bandeko na ngai, soki ya solo ete nazali naino koteya ete kokatisa nzoto ezali na tina, bongo mpo na nini bazali konyokola ngai? Soki ezali bongo, wana mabe oyo bato bayokaka na mitema mpo na mateya ya ekulusu ezali na tina te.
12 Nalingi ete bato oyo bazali kotia mobulu kati na bino, balongola bango moko bambuma na bango ya mibali.
13 Pamba te, bino bandeko na ngai, bobengama mpo bozala na bonsomi, esengeli te ete bosalela bonsomi na bino lokola nzela mpo na kosalela mosuni, kasi bosalisana bino na bino kati na bolingo.
14 Pamba te, Mibeko nyonso ezali kokokisama na mobeko oyo moko: 'Linga moninga na yo lokola yo moko.'
15 Kasi soki bozali kozokisana mpe komipasola, bokeba soki te bokobomana bino na bino.
16 Kasi nalobi na bino boye: botika Molimo atambusa bomoi na bino, na bongo bokotosa te kosala makambo oyo baposa ya nzoto etindaka.
17 Pamba te, baposa ya nzoto elingaka makambo oyo Molimo alingaka te; ndenge moko mpe Molimo alingaka makambo oyo baposa ya nzoto elingaka te. Bango mibale bazali na etumba, mpo ete bokoka te kosala makambo oyo bolingaka kosala.
18 Kasi soki Molimo azali kotambusa bino, bokozala na nse ya bokonzi ya Mibeko te.
19 Misala ya nzoto emonanaka na: ekobo, makambo ya bosoto, kindumba,
20 kosambela bikeko, kindoki, koyinana, koswana, zuwa, kanda, kotiana tembe, kokabwana, kolongwa na mateya ya solo,
21 likunya, kolangwa masanga, lokoso, na makambo mosusu oyo ekokani na oyo wana. Nazali kokebisa bino ndenge nakebisaki bino liboso ete baoyo basalaka makambo ya ndenge wana, bakokota te na Bokonzi ya Nzambe.
22 Kasi mbuma ya Molimo ezali: bolingo, esengo, kimia, kokanga motema, kosalisana, kosala bolamu, bosolo,
23 boboto, mpe komibatela. Mpo na makambo ya ndenge oyo, Mibeko ezali te.
24 Baoyo bazali bato ya Kristo, basila kobaka nzoto elongo na baposa na yango mpe bilulela nyonso.
25 Lokola tozali na bomoi na nzela ya Molimo, totambola mpe na lisungi ya Molimo.
26 Tozala bato ya lofundu te, totika kotumolana biso na biso, mpe toyokelana zuwa te.
GALATIA 6
1 Bandeko, soki bokangi moto moko na mabe, bino baoyo bozali kotambusama na Molimo na Nzambe, bozongisa ye na nzela ya malamu, na boboto nyonso. Mpe, mikebisa, soki te Satana akomeka mpe yo.
2 Bosalisana bino na bino mpo na komemana mikumba. Na ndenge wana, bokokokisa mobeko ya Kristo.
3 Soki moto akanisi ete azali moto monene, nzokande azali moto ya pamba, azali komikosa ye moko.
4 Tika ete moto na moto atala malamu-malamu misala na ye, bongo nde akoki komikumisa; amikumisa kaka mpo na ye moko, kasi mpo na bato mosusu te.
5 Pamba te, moto na moto akomema mokumba na ye moko.
6 Tika ete moto oyo bazali koteya Liloba, akabela moteyi na ye ndambo ya biloko na ye nyonso. "Bomikosa te: basakanaka na Nzambe te; pamba te, oyo moto alonaka, yango mpe akobuka.
8 Pamba te, moto oyo alonaka mpo na kosepelisa nzoto na ye, akobuka mpe oyo nzoto ebotaka: libebi. Kasi oyo alonaka mpo na kosepelisa Molimo, akobuka mpe oyo Molimo abotaka: bomoi ya seko.
9 Bongo tolemba te mpo na kosala makambo ya malamu, pamba te, na tango malamu, tokobuka mbuma soki tolembi te.
10 Yango wana, lokola tozali naino na tango, tosala makambo ya malamu na bato nyonso, kasi koleka epai ya bato oyo bazali bato ya libota ya bandimi.
11 Bomoni makomi oyo ya minene, ezali na loboko na ngai moko nde nakomeli bino.
12 Baoyo batindaka bino na makasi mpo bokatisa nzoto, bazali bato oyo balukaka kaka koyebana na miso ya bato. Basalaka bongo kaka mpo banyokola bango te mpo na ekulusu ya Kristo.
13 Pamba te, baoyo wana bakatisa nzoto, bango moko batosaka Mibeko te. Kasi balingi ete bokatisa nzoto, mpo bamikumisa na nzoto na bino.
14 Kasi ngai, soki nakomikumisa, namikumisaka kaka mpo na ekulusu ya Nkolo na biso Yesu Kristo; pamba te, na nzela na yango, nde mokili babaka yango na ekulusu mpo na ngai; mpe ngai babaka ngai na ekulusu mpo na mokili.
15 Pamba te, kokatisa nzoto to kokatisa te, ezali na tina soki moke te, kasi likambo ya tina, ezali nde kokoma ekelamo ya sika.
16 Tika ete kimia mpe mawa ya Nzambe ezala na bato oyo balandaka motindo oyo, ezala mpe na Isayele ya Nzambe!
17 Banda lelo, moto atungisa ngai lisusu te, pamba te nazali komema bilembo ya bapota ya Yesu na nzoto na ngai.
18 Bandeko na ngai, tika ete ngolu ya Nkolo na biso Yesu Kristo ezala na bino. Amen.
Mapamboli na moto oyo aboyaka kolanda toli ya bato ya mabe,
oyo atelemaka te na nzela ya bato ya masumu, mpe avandaka esika moko te na batioli.
BANZEMBO 1: 1
Mapamboli.com 2018 . Copyright. Un site en Lingala, pour la diffusion et partage de la Bible. Site associatif, sans but lucratif publié par Jupé BONGOLO. Siège : 1 rue Fleutet 74100 Annemasse (France).
MAPAMBOLI. COM


text:
ETENI 4
Komimemisa ngambo—“Pɛtolá ngai na lisumu na ngai”
“Mosala na ngai ya sika ebongisaki bomoi ya libota na ngai, kasi etindaki ngai nasala makambo ya mabe. Nakómaki kosala bafɛti oyo bato nyonso basalaka, kokende na milulu ya politiki, ata mpe kokende na bisika ya losambo. Nazalaki Motatoli ya Yehova, kasi natikaki kosakola mbula 40. Ntango bambula ezali koleka, nazalaki kokanisa ete Yehova akolimbisa ngai te. Nazalaki komona ete nakoki komilimbisa te. Kasi, nayebaki solo liboso ya kosala makambo ya mabe wana.”—Martha.
KOMIMEMISA ngambo elɛmbisaka mingi mpenza. Mokonzi Davidi akomaki ete: “Mabunga na ngai eleki na motó na ngai; lokola mokumba moko ya kilo, yango eleki ngai na kilo.” (Nzembo 38:4) Bakristo mosusu bayokaka mawa oyo eleki ndelo mpe bamonaka ete Yehova akoki kolimbisa bango te. (2 Bakorinti 2:7) Makanisi wana ezali malamu? Ata soki osalaki masumu ya minene, okanisi ete Yehova abosaná yo mpe akoki kolimbisa yo ata moke te? Te, ezali bongo te!
“Tóbongisa makambo kati na biso”
Yehova asundolaka te basumuki oyo babongoli motema. Kutu, alukaka bango! Na ndakisa ya mwana ya mobulu, Yesu alobi ete Yehova azali lokola tata ya bolingo, oyo mwana na ye moko ya mobali atikaki libota mpe amipesaki na kindumba. Na nsima, mwana yango azwaki ekateli ya kozonga epai ya tata. “Ntango [mwana yango] azalaki naino mosika, tata na ye amonaki ye mpe ayokaki mawa, mpe apotaki mbangu mpe amibwakaki na nkingo na ye mpe apwɛpwaki ye na boboto.” (Luka 15:11-20) Olingi kopusana penepene na Yehova kasi ozali komona lokola nde ‘ozali naino mosika’ na ye? Lokola tata na ndakisa ya Yesu, Yehova azali koyokela yo mawa. Azali na mposa makasi ozongela ye.
Ozali nde kokanisa ete masumu na yo eleki minene to eleki ebele, yango wana Yehova akoki kolimbisa yo te? Soki ozali kokanisa bongo, yoká maloba ya Yehova oyo ezali na Yisaya 1:18: “Yehova alobi: ‘Sikoyo, bóya mpe tóbongisa makambo kati na biso. Ata soki masumu na bino ezali motane makasi, ekokóma mpɛmbɛ lokola nɛjɛ.’” Ya solo, Yehova akoki kolimbisa ata masumu oyo ezali lokola langi ya motane makasi na elamba ya mpɛmbɛ.
Yehova alingi te ete okoba konyokwama mpo lisosoli na yo ezali kotungisama. Kasi, okoki kosala nini mpo ozala na kimya oyo moto azalaka na yango soki Nzambe alimbisi ye mpe akómi na lisosoli ya pɛto? Talá makambo mibale oyo Mokonzi Davidi asalaki. Ya liboso, alobaki: “Nakoyambolela Yehova makambo na ngai ya kobuka mibeko.” (Nzembo 32:5) Kobosana te ete Yehova asilaki kobenga yo opusana penepene na ye na libondeli mpe ‘obongisa makambo’ yo na ye. Ndimá kozongela ye. Yambolá masumu na yo epai ya Yehova, mpe yebisá ye ndenge ozali komiyoka na motema. Mpo na likambo oyo ekómelaki Davidi, abondelaki: “Pɛtolá ngai na lisumu na ngai. . . . Ee Nzambe, motema oyo ebukani mpe etutami, okotyola yango te.”—Nzembo 51:2, 17.
Ya mibale, Davidi azwaki lisalisi epai ya momonisi ya Nzambe, mosakoli Natane. (2 Samwele 12:13) Lelo oyo, Yehova atyá bankulutu ya masangá oyo bazwaka formasyo ya kosalisa basumuki oyo babongoli motema bázongela boyokani malamu na ye. Soki oluki bankulutu, bakosalela Biblia mpe bakosala mabondeli na motema moko mpo na kokitisa yo motema, to kolongola yo makanisi mabe, mpe kosalisa yo ozonga makasi na elimo.—Yakobo 5:14-16.
“Esengo na moto oyo balimbisi botomboki na ye”
Ntango mosusu, okoki kokanisa ete ezali mpasi mingi koyambola masumu na yo epai ya Yehova Nzambe mpe koluka lisalisi ya bankulutu. Yebá ete Davidi mpe azalaki kokanisa bongo. ‘Afandaki nyɛɛ’ mpo na mwa ntango liboso ayambola masumu na ye. (Nzembo 32:3) Kasi na nsima, azwaki matomba ntango ayamboli masumu yango mpe atiki nzela mabe.
Moko ya matomba ya minene oyo Davidi azwaki yango oyo: azongelaki esengo na ye. Akomaki: “Esengo na moto oyo balimbisi botomboki na ye, oyo bazipi lisumu na ye.” (Nzembo 32:1) Abondelaki mpe ete: “Ee Yehova, fungolá mbɛbu na ngai, mpo monɔkɔ na ngai esakola lisanzoli na yo.” (Nzembo 51:15) Lokola Davidi amonaki ete Nzambe alimbisi masumu na ye, mpo na komonisa botɔndi abandaki koyebisa basusu makambo ya Yehova.
Yehova alingi ete ozala na lisosoli ya pɛto. Mpe alingi ete, ntango ozali koyebisa basusu makambo na ye mpe mikano na ye, osala yango na motema mobimba mpe na esengo mingi, kasi omizindisa na mawa te. (Nzembo 65:1-4) Kobosana te ete azali kobenga yo ‘mpo masumu na yo ebomama, mpo bileko ya kopema euta epai ya Yehova ye moko.’—Misala 3:19.
Yango nde likambo Martha asalaki. Alobi: “Mwana na ngai ya mobali azalaki kaka kotindela ngai bazulunalo Linɔ́ngi ya Mosɛnzɛli mpe Lamuká! Mokemoke, nakómaki kozongela Yehova. Likambo ya mpasi koleka oyo ezalaki kopekisa ngai nazonga ezali kosɛnga bolimbisi mpo na masumu nyonso oyo nasalaki. Kasi nsukansuka, napusanaki penepene na Nzambe na nzela ya libondeli mpe nasɛngaki ye bolimbisi. Okoki kondima te ete nalekisaki mbula 40 liboso ete nazongela Yehova. Ndakisa na ngai emonisi ete ata nsima bambula mingi, moto akoki kaka kozwa lisusu libaku ya kosalela Nzambe mpe kozonga na kati ya bolingo na ye.”


text:
LITEYA 90
Yesu akufi na Golgota
Banganga-nzambe bakonzi bamemaki Yesu na ndako ya guvɛrnɛrɛ. Pilate atunaki bango: ‘Bozali kofunda mobali oyo na likambo nini?’ Bazongiselaki ye: ‘Alobi ete azali mokonzi!’ Pilate atunaki Yesu: “Ozali Mokonzi ya Bayuda?” Yesu alobaki na ye: “Bokonzi na ngai ezali ya mokili oyo te.”
Na nsima, Pilate atindaki Yesu epai ya Erode, mokambi ya Galile, mpo aluka soki akozwa likambo ya kofunda Yesu. Erode azwaki Yesu na mabe moko te mpe azongisaki ye epai ya Pilate. Na nsima, Pilate alobaki na bato ete: ‘Ezala ngai ezala Erode tozwi moto oyo na mabe te. Nalingi natika ye akende.’ Ebele ya bato bagangaki: ‘Bomá ye! Bomá ye!’ Basoda babɛtaki Yesu fimbo, babwakelaki ye nsoi, mpe babɛtaki ye makofi. Balatisaki ye motole ya nzubɛ na motó mpe batyolaki ye na maloba oyo: ‘Mbote, Mokonzi ya Bayuda.’ Pilate alobaki lisusu na ebele ya bato: ‘Nazwi mobali oyo na mabe te.’ Kasi bagangaki: “Abakama na nzete!” Na yango, Pilate atikaki báboma Yesu.
Bamemaki Yesu na esika babengi Golgota, babakaki ye na nzete. Yesu abondelaki boye: ‘Tata, limbisá bango, mpo bayebi te makambo bazali kosala.’ Bato babandaki kosɛka Yesu, mpe koloba: ‘Soki ozali Mwana ya Nzambe, kitá na nzete! Omibikisa.’
Moko ya bato mabe oyo babakaki na nzete pembeni ya Yesu, alobaki na ye: “Kanisá ngai ntango okokɔta na bokonzi na yo.” Yesu alobaki na ye: “Okozala na ngai na Paradiso.” Na nsima ya midi, molili ekɔtaki na mokili yango ngonga misato. Bayekoli mosusu, ná Maria mama ya Yesu, batɛlɛmaki pene na nzete oyo babakaki ye. Yesu ayebisaki Yoane azwa Maria mpo abatela ye lokola mama na ye moko.
Na nsuka, Yesu alobaki: “Ekokisami!” Agumbaki motó mpe akataki motema. Na ntango yango, mabele eninganaki makasi mpenza. Na tempelo, rido ya kilo oyo ekabolaki Esika Mosantu ná Esika oyo eleki Bosantu epasukaki na mibale. Mokonzi moko ya basoda alobaki boye: ‘Ya solo oyo azalaki mwana ya Nzambe.’
“Ata soki bilaka ya Nzambe ezali ebele boni, ekómi Ɛɛ na nzela na ye.”—2 Bakorinti 1:20


text:
Bokolongono
Bokolongono ezali koyoka nzoto malamu ezali kaka mikakatano ya nzoto te. Moto nioso oyo abotami na mokili, esengeli a zala na makoki nioso. Ezala ata ekolo na ye, bondimi na ye na nzambe na ye mpe makanisi na ye ya politika ya mboka, azala mobola to mozwi (ekokami na buku ya OMS)
Biloko ya ndenge na ndenge ekoki kobongola bizaleli ya moto na moto. Oyo ya liboso ezali :
- Ndenge moto azali
- Evandeli ya moto
- Esika a fandi na bato
- Ndenge a fandi na bato
Nzinga nzinga ya motuna : Ndako etekaka kisi ya monganga , Kozwa libiki, Ko niolosa nzoto, Bileyi, Bana, Bakisi ya monganga, Kosalisa mpe kozwa libiki na ndako, Soki likama, Na lopitalo, Monganga ya mino, Mimesano, Bokolongono ya môto, Motuna ya bokolongono oyo etali basi, Esengeli koyeba liboso komibatela po na bokono, Lisalisi na tango ya bokono po na bato sans-papiers, themen/gesundheit/geschlechtskrankheiten, themen/gesundheit/aids


text:
Nasala nini soki nalingi lisusu kelasi te?
Oyo osengeli kosala
Lingáká koyekola. Kobosana te ntina oyo okendaka kelasi. Ekoki kozala ete sikoyo ozali komona te ntina ya mateya mosusu oyo bapesaka bino na kelasi. Kasi, koyekola mateya ndenge na ndenge ekosalisa yo oyeba makambo mingi na esika ofandi. Ekosalisa yo okóma “
makambo nyonso epai ya bato ya ndenge nyonso,” mpe ekosalisa yo oyeba kosolola na bato ndenge na ndenge. (1 Bakorinti 9:22) Yango ekoki kutu kokolisa likoki na yo ya kokanisa, likoki oyo ekosalisa yo na nsima.
Taleláká molakisi na yo na ndenge ya malamu. Soki omoni ete oz’osepela na molakisi na yo te, kolanda ye te, landá nde mateya na ye. Kobosana te ete molakisi na bino atángisá liteya wana mbala ebele na bakelasi mosusu. Yango wana, ekozala mpasi mpo azala na mɔtɔ oyo azalaki na yango liboso mpo na kotángisa liteya yango.
Toli: Komá makambo oyo azali kotángisa yo, tuná ye mituna na limemya nyonso mpo na koyeba makambo mosusu, mpe landá mateya na ye na esengo. Esengo na yo ekotinda mpe basusu bákóma na esengo.
Talelá malamu makoki na yo. Kotánga ekoki kosalisa yo omona makoki na yo mosusu oyo oyebaka te. Paulo akomelaki Timote boye: “
Opelisa lokola mɔtɔ likabo ya Nzambe oyo ezali epai na yo.” (2 Timote 1:6) Emonani ete Timote azwaki likabo moko ya elimo santu. Kasi, esengelaki akolisa “likabo” oyo Nzambe apesá ye mpo asala na yango mosala, kasi te mpo ebeba kaka boye. Na ntembe te, soki ozali mayele na kelasi, ezali te mpo Nzambe nde apesi yo yango na ndenge ya likamwisi. Kasi, yebá ete ozali na mayele ya kosala makambo mosusu oyo moto mosusu azali na yango te. Kelasi ekoki kosalisa yo okolisa mpe obatela makoki oyo oyebaka te ete ozali na yango.


text:
MOKAPO 13
Tozwá liteya na ndenge oyo Yesu alongaki komekama
MATAI 4:1-11 MARKO 1:12, 13 LUKA 4:1-13
SATANA AMEKI YESU
Kaka nsima ya kozwa batisimo epai ya Yoane, elimo ya Nzambe ememi Yesu na esobe ya Yudea. Azali na makambo mingi ya kokanisa. Ntango Yesu azwaki batisimo, “likoló efungwamaki.” (Matai 3:16) Na yango, akoki kokanisa makambo oyo ayekolaki mpe asalaki ntango azalaki na likoló. Ya solo, ezali na makambo mingi oyo asengeli komanyola!
Yesu alekisi mikolo 40, butu moi, na esobe. Na boumeli ya ntango wana nyonso, azali kolya eloko te. Na nsima, ayoki nzala makasi mpe Satana Zabolo ayei komeka ye mpe alobi na ye ete: “Soki ozali mwana ya Nzambe, yebisá mabanga oyo ekóma mampa.” (Matai 4:3) Yesu ayebi ete ezali mabe kosalela nguya na ye ya kosala makamwisi mpo na kokokisa bamposa na ye moko, na yango aboyi kosala likambo yango.
Zabolo asuki wana te. Ameki mayele mosusu. Asɛngi Yesu alongwa likoló ya tempelo mpe amibwaka na nse. Kasi Yesu aboyi kosala likambo ya ndenge wana. Atángi Makomami mpo na komonisa ete ezali mabe komeka Nzambe na ndenge wana.
Na nsima, na komekama ya misato, na lolenge moko boye, Zabolo alakisi Yesu “makonzi nyonso ya mokili ná nkembo na yango” mpe alobi na ye ete: “Biloko oyo nyonso nakopesa yo soki ofukami mpe osaleli ngai likambo moko ya losambo.” Na mbala oyo mpe Yesu aboyi na motema moko mpe alobi ete: “Longwá, Satana!” (Matai 4:8-10) Yesu atiki te ete komekama etinda ye na kosala mabe mpo ayebi ete esengeli kosalela kaka Yehova mosala mosantu. Ya solo, aponi kotikala sembo epai ya Nzambe.
Tokoki kozwa mateya na komekama yango mpe na biyano oyo Yesu apesaki. Komekama yango ezalaki ya solo, mpe yango emonisi ete Satana azali te ezaleli moko ya mabe ndenge bato mosusu balobaka. Azali moto ya solo oyo amonanaka te. Lisolo oyo emonisi mpe ete baguvɛrnema ya mokili oyo ezali na mabɔkɔ ya Zabolo; ye nde azali kotambwisa yango. Mpo soki bongo te, ndenge nini kopesa yango Kristo ekokaki kozala mpenza komekama?
Lisusu, Zabolo alobaki ete soki Yesu asambeli ye, akopesa ye mbano, elingi koloba makonzi nyonso ya mokili. Zabolo akoki mpe komeka biso na lolenge wana, mbala mosusu akoki kolakisa biso likoki ya kokóma na bomɛngo ya mokili, nguya, to lokumu. Tokomonisa mpenza bwanya soki tolandi ndakisa ya Yesu ya kotikala sembo epai ya Nzambe ata liboso ya komekama ya lolenge nini! Kasi kobosana te ete atako Zabolo atikaki Yesu na ntango wana, alukaki ye “na ntango mosusu ya malamu.” (Luka 4:13) Ekoki mpe kozala bongo mpo na biso, yango wana tosengeli ntango nyonso kozala ekɛngɛ.


text:
Bondimi Nzambe
Na mboka Swissi, balingomba po na bondimi Nzambe ezali ebele. Kasi bato ebele bayebi lisusu esika nini yakokende po na bondimi Nzambe.
32% ya ba bana mboka bazali ba protestants, 31% bazali ba catholique, 2% bazali ba orthodoxe, 5% ba musulmans, 5% bazali na balingomba mosusu, 18.000 bazali ba juifs. Na mboka Swissi bato bandima Nzambe bazali 1.900.000.
Nzinga nzinga ya motuna : Balingomba ya Alévis , Boponi bondimi Nzambe na ndenge na yo, L’Etat mpe bondimi Nzambe, Mpako po na balingomba ya Nzambe, Kelasi mpe bondimi Nzambe, Mateya ya Nzambe, Balingomba ya ba Christu, themen/religion/islamische-glaubengemeinschaften, Balingomba ya ba yuda, Balingomba ya bouddha, Balingomba ya ba hindu, Makambo etali binzambi nzambi, Boyokani na kati ya balingomba ya bandimi Nzambe


text:
Maloba ya ebandeli ya Eteni 4
Eteni oyo elobeli Yozefe, Yobo, Moize, mpe Bayisraele. Bango nyonso bayikaki mpiko, atako Zabolo anyokolaki bango. Bakoselaki bamosusu kati na bango makambo, bamosusu bakɔtaki bolɔkɔ, bamosusu bakómaki baombo, basusu kutu babomamaki. Kasi, na nyonso wana, Yehova abatelaki bango. Soki ozali moboti, salisá mwana amona ndenge basaleli wana ya Yehova banyokwamaki, kasi bazalaki kaka na kondima.
Yehova atindaki Malɔzi Zomi na Ezipito mpo na komonisa ete aleki banzambe na yango nyonso na nguya. Monisá polele ndenge Yehova abatelaki bato na ye na ntango ya kala mpe ndenge abatelaka bato na ye lelo.
NA ETENI OYO
Moombo oyo atosaki Nzambe
Yozefe asalaki oyo ezalaki malamu, kasi anyokwamaki kaka mingi. Mpo na nini?
Yehova abosanaki Yozefe te
Atako Yozefe azalaki mosika na libota na ye, Nzambe amonisaki ete azalaki elongo na ye.
Yobo azalaki nani?
Atosaki Yehova ata ntango ezalaki mpasi.
Moize aponaki kosambela Yehova
Moize abomamaki te na bomwana mpo mama na ye azalaki mayele.
Mwa nzete oyo ezalaki kopela mɔtɔ
Mpo na nini nzete oyo ezali kopela kasi ezali kozika te?
Malɔzi misato ya liboso
Farao amemelaki bato na ye mpasi mpo lolendo etindaki ye aboya kosala likambo oyo Nzambe asɛngaki.
Malɔzi motoba oyo elandaki
Na ndenge nini malɔzi yango ekesanaki na malɔzi misato ya liboso?
Bolɔzi ya zomi
Bolɔzi yango esalaki mabe mingi, ata Farao moto ya lolendo afungolaki motema.
Likamwisi na Mbu Motane
Farao akufaki te na malɔzi zomi, kasi akobika nde na likamwisi oyo ya Nzambe?


text:
Bacillus Calmette-Guérin
Mángwɛlɛ́ ma Bacillus Calmette-Guérin (BCG) na mwǎna wa yo. Lokásá luye luzali kolobela likambo litali nkísi ya Bacillus Calmette-Guérin, mángwɛlɛ́ maye bapɛ́sɛkɛ mpó na kobátela mwǎna wa yɔ̌ na bokɔnɔ bwa Tibélekilosi (TB).
Mángwɛlɛ́ ma Bacillus Calmette-Guérin mazali na biloko biye bipɛ́sɛkɛ bokɔnɔ ya Tibélekikosi (TB) kasi maye basili kolongola bokási bwa yangó. Lokóla basili kolongola bokási bwa yangó, ekoki kosala lisusu mabé tɛ́ o nzóto ya moto, kasi ekosalisa nzóto ya mwǎna ekolisa komibátela ya yangó mɔ̌kɔ́ (immunite), mpé atâ sɔ́kí mwǎna akutani na TB, akozua yangó lisúsu tɛ́.
Etápe
Mpó na níni mwǎna wa ngai azwa mángwɛlɛ́ ma Bacillus Calmette-Guérin ?[kokoma | kobɔngisa mosólo]
Na Ingɛlɛ́tɛlɛ, lokóla na mbóka isúsu, BCG (Bacillus Calmette-Guérin) epɛ́sɛmɛkɛ na bǎna baye bazali pɛnɛ na bato baye bakoki kozala na TB. Wana ezali mpó bǎna bâná bavándaka bisika bato mingi bakoki kozala na TB, ekoki kozala babóti tǒ bankɔ̂kɔ baye baúti bisíká biye bato mingi babɛ́lɛkɛ TB. Na mokúsé mbala mingi bǎna baye bavándaka na engúmba ya masikini. Mángwɛlɛ́ maye bapɛ́sɛkɛ ntángo mwǎna abótami kasi bakopɛsɛkɛ mpé lisusu ntángo inso yě asengeli na mangó.
Bapɛ́sɛkɛ mwǎna mángwɛlɛ́ ndénge níni?[kokoma | kobɔngisa mosólo]
Mbala mingi bakobeta mwǎna wa yɔ̂ ntonga ya BCG na lobɔ́kɔ la mwasi pɛnɛ na lipeka .
Nkisi éna ekoki kosala mabé?[kokoma | kobɔngisa mosólo]
Ntángo ozui ntonga, mbala mɔ̌kɔ́ esíká énâ ekovimba. Wana elakisi éte babɛti ntonga ndénge esengeli. Nsima ya mpɔ́sɔ 2 kin'o 6 wuta kozua ntonga, elembo ekomɔ́nɔnɔ. Ekosua mpó na mikolo mwa mokɛ, kasi ebikaka nɔ́kí sɔ́kí okangi yangó tɛ́. Ekoki kotika elembo ekɛ. Ntángo esúsu mwǎna akozala na mpótá esíká eye bamobɛtɛ́ki ntonga. Sɔ́kí mpótá ezali kobimisa mái, kanga yangó na elamba ekauka tíí ekobanda kokauka. Kasi kokanga yangó na sparadrap tɛ́. Mpótá énâ ekoki kosala sánzá mpó ebanda kokauka Sɔ́kí epɛsi yɔ̂ mawa o motéma, tǒ omoni lokóla mpótá ezali koyâ monɛnɛ, kɛndɛ epái ya mónganga.
Mpó na níni mwǎna wa ngai azua mángwɛlɛ́ ma BCG tɛ́?[kokoma | kobɔngisa mosólo]
Lokóla mángwɛlɛ́ manso, ntángo esúsu ekosengele tɛ́ kopɛsɛ mwǎna mángwɛlɛ́ BCG. Ntína yango iye:
- Sɔ́kí nzóto ya mwǎna ezalí mɔ̌tɔ (fɛ́fɛlɛ)
- Sɔ́kí bazali kopɛsɛ yě nkísi ya kansele tɔ̌ nkisi inso iye ilɛ́mbisaka nzóto
- Azali na Sida, tǒ
- Azali kobɛlɛ bisika mingi na lomposo eczema.
Esengeli nayeba nini lisusu?[kokoma | kobɔngisa mosólo]
Mwǎna wa yo akoki kobanda nkísi ya kobatela yě na diphtherie, hemophilie, gilípi, meningite, pertuse, búkabúka, kintúntú, na bokɔnɔ bukotaka na mpótá tetanosi sɔ́kí azali na sánzá 2 ekopekisa tɛ́ éte azua BCG. Kasi zala káka na bokɛ́ngi éte nkisi isusu ínâ ibɛtɛmɛ na lobɔ́kɔ luye babɛtɛki yě mángwɛlɛ́ ma BCG tɛ́ kín'o nsima ya sánzá 3, sɔ́kí tɛ́, esíká énâ ekoki kovímba. Mpé koma nsango ya kozua mángwɛlɛ́ ma BCG mpé mángwɛlɛ́ masúsu na bukú ya mwǎna   mpó esalisa yɔ̂ nsima.
Mbóka iye izalaka na babɛli míngi ba TB[kokoma | kobɔngisa mosólo]
Mbóka iye ikomami o nsé izalaka na bato mingi baye bazali kobɛlɛ TB. Sɔ́kí eyano ya yɔ̂ na mitúna na biso ezali 'eɛ́' tǒ 'íyo', sála nɔkí opɛsɛ mwǎna wa yô mángwɛlɛ́ ma BCG sɔ́kí amozui naíno tɛ́.
- Yɔ̌, bandeko ba yô tǒ tatá wa mwána wa yô awuti na mbóka yɔ̌kɔ́ na kati ya iye itángami o nsé?
- Yô na mwǎna wa yo bokokɛndɛ́kɛ́ kovánda koleka sánzá mobimba tǒ bokotambola mingi na kati ya mbóka iye itángami o nsé?
- Na káti ya ndáko ya yô, tǒ pɛnɛpɛnɛ na yɔ̂, ezalí na moto oyo akokáki kozala pɛnɛ wa mwǎna wa yɔ̂ na ntángo mingi, óyo azali na TB tǒ azaláká na yangó kala, tɔ̌ awuti na mbɔ́ka yɔ̌kɔ́ na kati ya iye itángami?
Aljeria Kamerun Sǎo Tomé na Principe Afganistani Al Mamlaká al-Maghribiya (Maroc) Kenya Sénégal Djibuti Angóla Komori Seyshel India Bê Afríka (Santrafríka) Kongó-Brazzaville SidafrÃka Omani Bénin Kongó-Kinsásá Sierra Leone Botswana Kotdivuar (Cote d'Ivoire) Somalie Burkina Faso Liberia Swaziland Burundi Libîya Tshad Ejipti Malawi Togo Ekwateli Mali Tunisia Elitré Moritani Uganda Etiopi Mozambiki Zambia Gabon Namibia Zimbabwe Gambia Niger Ghana Nizeria Gine Rwanda Gine-Bisau Gine-Ekwatoliáli (Mambénga) San Salvador
Sango ya kobakisa[kokoma | kobɔngisa mosólo]
Mpó ozua nsango isúsu na lolénge la komibátela, mpé kobátela bandeko na baninga ba yô bazwá TB tɛ́, okoki kokɛndɛ tǒ kobênga:


text:
Iso Watatoli wa Yehowa todjɛi wa ndai?
Todjei wato wa wikolo la nkota ndenge la ndenge mpe tokoasaka nkota ndenge la ndenge, kasi mikano ndenge eito mitosangɛsi. Kasi, mposa esu e liwosoliwoso edjei e womokumɛsi Yehowa, Nzambe o Bibilya mpe Mokei-o-wihɔ bii. Tokokeaka makasi tomomekwe Yesu Kilisito, mpe la ntina eho, tosepelake ate watowele wakilisito. Motatoli motimoti akolɛkɛsɛkɛ ntango a likambo la osalesi wato waekole makambo ma Bibilya la Wokonzi wo Mongali. Iso toewani nda Watatoli wa Yehowa angbanga ate tokotatolaka, to tokoasaka, la ntina e Yehowa Mongali la Wokonzi wonde.
Ingya a siti esu e etɛlɛnɛti. Tanga Bibilya a etɛlɛnɛti. Uka oewi makambo maike maana matoendi la mateya masu.


text:
Jimi Hendrix
Jimi Hendrix (27-11-1942, 18-09-1970) azalákí mobɛ́ti likombí ya Etazini. Hendrix ezalí koyébana mpɔ̂ na bokonzi o likambo lya rock and roll.
Hendrix Jimi abótámí o engumba Seattle, mokɔlɔ 27 o sánzá 11, mobú 1942. Akúfí o mokɔlɔ 18, sánzá ya 9, mobú 1970 o Londoni. Nsima bokúmisi o Ingɛlɛ́tɛlɛ, ekómí moyébani o mokili mobimba mpɔ̂ ya koyémba o Monterey Pop Festival. Ezwâmí lokúmu la Mobɛ́ti likombí ya yambo (#1 Greatest Guitarist of all Time) na nkásá ya nsango Rolling Stone. Hendrix ayékolí likombí lotilíki yě-mɛ́i.


text:
LITEYA 12
Mosala na biso ya kosakola ebongisami ndenge nini?
Mwa moke liboso Yesu akufa, alobaki boye: “Nsango malamu oyo ya bokonzi ekosakolama na mabele mobimba esika bato bafandi mpo ezala litatoli na bikólo nyonso; bongo nsuka ekoya.” (Matai 24:14) Kasi ndenge nini mosala yango elingaki kosalema na mokili mobimba? Na kolanda ndakisa oyo Yesu atikaki ntango azalaki awa na mabele.
Tosalaka makasi tókutana na bato na bandako na bango. Yesu alakisaki bayekoli na ye ndenge ya kosakola nsango malamu ndako na ndako. (Matai 10:11-13; Misala 5:42; 20:20) Bapesaki bapalanganisi ya nsango malamu yango ya liboso bisika oyo basengelaki kosakola. (Matai 10:5, 6; 2 Bakorinti 10:13) Ndenge moko mpe lelo oyo, mosala na biso ya kosakola ebongisami malamumalamu mpe bapesaka lisangá mokomoko esika oyo basengeli kosakola. Na ndenge yango, tokokisaka etinda ya Yesu ya “kosakwela bato mpe kopesa litatoli malamumalamu.”
Tosalaka makasi tókutana na bato na bisika nyonso oyo bazali. Yesu atikaki mpe ndakisa na ndenge azalaki kosakola na bisika ya bato nyonso lokola pembeni ya ebale to ya libulu ya mai. (Marko 4:1; Yoane 4:5-15) Biso mpe tosololaka na bato makambo ya Biblia na bisika nyonso: na balabala, na bisika ya mombongo, to na telefone. Tosakwelaka mpe bato oyo bafandaka pene na biso, baninga na biso ya mosala to ya kelasi, mpe bandeko na biso ya libota soki libaku emonani. Milende nyonso wana esali ete bamilio ya bato na mokili mobimba báyoka “nsango malamu ya lobiko.”
Ezali na moto moko oyo okosepela koyebisa ye nsango malamu ya Bokonzi ya Nzambe mpe bolamu oyo yango ekomemela ye na mikolo ezali koya? Kobomba nsango malamu yango mpo na yo moko te. Bandá koyebisa bato nsango yango sikoyo!
“Nsango malamu” nini tosengeli kosakola?
Ndenge nini Batatoli ya Yehova balandaka ndakisa ya Yesu na ndenge ya kosakola?


text:
Bandeko balingami: Lokola etindami na bobimisi na eteni 120 ya Doctrine et Alliances, Lisanga na Mabongisi ma Moko na Zomi—esangisi Bokambi ya Yambo, Lisanga Likoki lya Bapostolo Zomi na Babale, mpe Bopisikopo Bokambi—epesi ndingisa ya Mosolo ya Eklezia. Biteni ya Eklezia esaleli mosolo engebene na miango, bwania, mpe botambolisi bondimama.
Bilo ya Bososoli Mosolo, oyo ekwi bato ba bwania ya mosolo bandimama mpe ezali na bonsomi na babilo misusu mya Eklezia, ezali na mokumba ya kosala bososoli mpo na ntina ya kopesa kimia ya mayele etali makabo mapesami, mbongo esalelami, mpe kobatela bozwi ya Eklezia.
Na bolandi bososoli bosalemi, Bilo ya Bososoli Mosolo ya Eklezia ezali na likanisi ete na botali makambo manso, mbongo ezwami, mbongo esalelami, mpe bozwi ya Eklezia mpo na mobu 2012 ekomamaki na makundoli mpe esalemaki engebene na miango ya mosolo, bwania, mpe mambi ma mosolo ya Eklezia. Eklezia elandi bizalela biteyami na bandimi na ye ya kozala na kati ya mwango ya mosolo, kokima niongo, mpe kozala na ekonzo mpo na ntango ya bozangi.
Epesami na limemia,
Bilo ya Bososoli Mosolo ya Eklezia,
Kevin R. Jergensen
Mayangeli Monene


text:
ETENI 3
Bomoi ezalaki ndenge nini na Paradiso?
Yehova apesaki Adama ná Eva biloko mingi ya malamu. Ebandeli 1:28
Yehova akelaki Eva, mwasi ya liboso, mpe apesaki ye epai ya Adama mpo azala mwasi na ye.—Ebandeli 2:21, 22.
Yehova akelaki bango na makanisi mpe na nzoto ya kokoka, ezalaki ata na mbeba moko te.
Paradiso, epai bazalaki kofanda ezalaki elanga ya Edene—esika moko ya kitoko mingi oyo ezalaki na ebale moko, banzete oyo ebotaka mbuma mpe banyama.
Yehova azalaki kosolola na bango; koteya bango. Soki bayokelaki ye, balingaki kozala na bomoi libela na Paradiso awa na mabele.
Nzambe apekisaki bango kolya mbuma ya nzete moko. Ebandeli 2:16, 17
Yehova alakisaki Adama ná Eva nzete moko na elanga mpe ayebisaki bango ete soki balei mbuma ya nzete yango, bakokufa.
Moko ya baanzelu atombokelaki Nzambe. Anzelu mabe yango ezali Satana Zabolo.
Satana alingaki te Adama ná Eva bátosa Yehova. Na yango, asalelaki nyoka mpo na koyebisa Eva ete soki alei mbuma ya nzete yango, akokufa te, kasi akozala lokola Nzambe. Na ntembe te, likambo yango ezalaki lokuta.—Ebandeli 3:1-5.


text:
MOKAPO 20
Likamwisi ya mibale na Kana
MARKO 1:14, 15 LUKA 4:14, 15 YOANE 4:43-54
YESU ASAKOLI ETE “BOKONZI YA NZAMBE EKÓMI PENE”
ABIKISI ELENGE MOBALI MOKO NA MOSIKA
Nsima ya kolekisa mikolo mibale na Samaria, Yesu azongi na mboka na ye. Auti kosala kampanye monene ya mosala ya kosakola na Yudea, kasi azongi na Galile mpo na kopema te. Kutu, abandi nde mosala monene awa, epai akolá. Ayebi ete bakoyamba ye malamu te, mpo ndenge ye moko alobaki yango, “mosakoli azalaka na lokumu te na mboka na ye moko.” (Yoane 4:44) Na esika ete bayekoli ya Yesu bázala na ye, batiki ye, bazongi na bandako na bango mpe na misala na bango.
Nsango nini Yesu abandi kosakola? Abandi kosakola ete: “Bokonzi ya Nzambe ekómi pene. Bóbongola mitema mpe bóndima nsango malamu.” (Marko 1:15) Bato ya Galile basali nini? Bato ya mboka yango mingi bayambi ye malamu, mpe bapesi ye lokumu. Basali yango kaka mpo na mateya na ye te. Mingi kati na bango bazalaki na fɛti ya Elekeli na Yerusaleme mwa basanza liboso, mpe bamonaki makamwisi oyo Yesu asalaki kuna.—Yoane 2:23.
Na mboka nini ya Galile Yesu abandi mosala na ye? Emonani ete ezali na Kana, epai abongolaki mai masanga, na fɛti moko ya libala. Na mobembo na ye ya mibale na mboka yango, Yesu ayoki ete elenge mobali moko azali na maladi makasi mpe alingi kokufa. Elenge yango azali mwana ya mokonzi moko ya Leta na ntango ya Erode Antipasi, oyo na nsima, atindaki bákata Yoane Mobatisi motó. Ntango moto yango ayoki ete Yesu, oyo auti na Yudea, akómi na Kana, asali mobembo longwa na Kapernaume, epai afandaka, mpo na kokutana na Yesu. Na mawa makasi, abondeli Yesu: “Nkolo, kitá liboso ete mwana na ngai ya moke akufa.”—Yoane 4:49.
Yesu ayanoli moto yango na maloba oyo ekamwisi ye: “Kende na yo; mwana na yo azali na bomoi.” (Yoane 4:50) Mokonzi yango ya basoda ya Erode andimeli Yesu mpe abandi kozonga na mboka na ye. Na nzela akutani na baombo na ye oyo bazali koya nokinoki epai na ye mpo na koyebisa ye nsango ya esengo ete mwana na ye abiki mpe azali nzoto kolɔngɔnɔ! Mpe atuni bango: ‘Na ngonga nini akómaki malamu?’
Baombo bayanoli ye: “Lobi na ngonga ya nsambo fiɛvrɛ na ye esilaki.”—Yoane 4:52.
Mokonzi yango asosoli ete ezali mpenza na ngonga oyo Yesu alobaki na ye: “Mwana na yo azali na bomoi.” Nsima na yango, moto yango ya bozwi mingi, oyo azali na baombo, ná libota na ye mobimba bakómi bayekoli ya Kristo.
Kana ezali esika oyo Yesu asali makamwisi mbala mibale, abongoli mai vinyo, mpe na nsima abikisi elenge mobali moko oyo azali mosika, na kilomɛtrɛ soki 26. Kasi, makamwisi na ye esuki wana te. Ndenge abikisi elenge yango ezali na ntina mingi mpo esali ete bato báyeba ete azongi na Galile. Emonani polele ete azali mosakoli oyo Nzambe andimi, kasi ‘lokumu oyo bakopesa mosakoli yango na mboka na ye moko,’ ekoumela ntango boni?
Yango ekoyebana polele lokola Yesu azali kozonga na mboka na ye Nazarete. Likambo nini ezali kozela ye kuna?